url: =Tufga Taneggarut (tullist) n Aït Kaci Mohamed Arab par tadut2006 - Fichier PDF\nTufga Taneggarut (tullist) n Aït Kaci Mohamed Arab .pdf\nNom original: Tufga Taneggarut (tullist) n Aït Kaci Mohamed Arab.pdfTitre: Tufga Taneggarut (tullist) n Aït Kaci Mohamed ArabAuteur: tadut2006\nCe document au format PDF 1.4 a été généré par PDFCreator Version 1.2.2 / GPL Ghostscript 9.02, et a été envoyé sur fichier-pdf.fr le 01/04/2018 à 23:35, depuis l'adresse IP 81.57.x.x. La présente page de téléchargement du fichier a été vue 1255 fois.\nTaille du document: 237 Ko (40 pages).\nAït Kaci Mohamed Arab\ners-ed tmesrifegt di Lezzayer,\numbe d ugar n snat n swaye d\nwezgen deg igenni; tamdint n\nTmenɣast teb ad aṭas. Issufeɣ-ed mass Qebbani aqerruy-is ur\nnemciḍ ara si tewwurt. Iḥulfa s lḥal iqquẓbṛen di tmanaɣt akken\nyeqquzbeṛ wul-is seg iḍelli mi s-ed-nnan belli mmi-s Ɛebd El\nḤamid yemmut deg yiwet n txazabit.\nYewweḍ-as utiligram ɣef ṛṛeb a n tmeddit belli mmi-s\nyemmut. Syin d tazla ɣer unafag (l’aeroport) akken ad d-yaf\ntimesrifegt ara t-id-yawin ɣer Lezzayer. Acu kan ayen ya reḍ\nyark s uḥellel akked usqizeb deg-sen akken ad as-ed-ǧaben\namkan i wass-nni ur qbilen ara. Nnan-as-ed belli ussan-agi d\nussan n l id mači aṭas imukan i d-yettɣimin di tmesrifgin\nyettawin s agafa n tmurt, imi tugti ixeddamen ttextiṛin le wacaṛ\nakken ad ruḥen ad d-ẓren tiwaculin-nsen. Tettuɣal Tmenɣast\nimir-en am temdint ǧǧan imawlan-is; yettrusu-d fell-as lweḥc.\nAss-a, tafejrit, iwweḍ-ed ɣer unafag, yurǧa ma yella ad yili\nyiwen seg iminigen ur d-nettas ara di lawan. Dɣa dayen yeḍran.\nyufa-d amkan di tmesrifegt-nni n tes a(9).\nTameṭṭut-is, yuɣ di tmenɣast imi din i tt-yessen, tebɣa ad dteddu yides. Acu kan netta yugi. Yenna-yas: “kem ur tes iḍ-ara\nlekwaɣeḍ, lemmer ad am-faqen ad kem-arren ɣer (Mali), ternuḍas ilaq a d-telhuḍ di snat yessi timectaḥ imi ur zmireɣ ara a tentǧǧeɣ weḥedsent”.\nYeǧǧa-yas daɣen ttewṣaya i tmeṭṭut-is ad asen-tcegge\nitiligramen i sin warraw-is. Ahat win yellan di l eskeṛ yezmer ad\nas-ed sarḥen si lkaziṛna. wannag win yellan di Marikan, ur\nyumin ara yezmer yewwas ad d-yuɣal. Ɣef ayagi i s-yenna i\ntmeṭṭut-is ad asen-taru belli dayen yettwanṭel gmat-nsen akken\nur d-tt ettiben ara iman-nsen. Imi ɣas ma yezmer ad d-yass win\nyellan di l eskeṛ, baba-s yugad fell-as aṭas.\nTaddart-nsen i d-yezgan nnig Lareb a Sidi Musa d yiwet n\ntaddart-tamdint anda lebni n llajuṛ ittsami-d lebni-nniḍen n llajuṛ.\nIxxamen maṛṛa ur kfin ara. Mazal-itt d acanṭi am Lezzayer\nSeg asmi yettwaḥbes lbuṭ sɣur iserdasen u kksen aselway\nn tmurt, i d-bdan cwalat di taddart-nsen. Tazwara lɣaci ur\nfhimen ara acu i la iḍeṛṛun. Qqaren-as kra n wagguren kan ad\nyuɣal wasif s amḍiq-is. Acu kan ussan wwin-ed ayen ɣef ur\nyeḥtam yiwen. Bḍan imezdaɣ n taddart d tirebuya akken bḍan\nyark lɣaci di tmurt. Wa yeqqar-as adabu-yagi, ḥala adebbuz ara\nt-iɣeḍlen, wiyaḍ qqaren-asen: kenwi ad tekkem deg-s lemmer\nad tuɣalem deg umkan-is. Lḥasun ulac anwa iẓran acu-ten\nwussan iberkanen i d-iteddun.\nIsers mass Qebbani aqerruy-is ɣef tbankiṭ uṭaksi i t-yettawin\nmetwal Lareb a. Lemmer deg ussan nniḍen i d-yusa tili di lkaṛ\nara yeddu ɣer taddart imi ɣlay aṭas uṭaksi si Lezzayer ɣer din.\nIḍelli i s-ed-yerḍel um ellem-ines cwiṭ n tedrimt i s-ed yenna: “\nfkiɣ-ak-ten.” Netta yerra-yas imir-en belli d areṭṭal kan, imi ur\nyeḥmil ara ad d-yeṭṭef seg alba ḍ lḥaǧa. Yecmumeḥ-as-ed imiren uma lem-ines imi i t-yeẓra d yiwen uḥeqqi ur neḥmil ara ad\niɣaḍ ula d yiwen.\nSeg asmi bel en lluzin n Meftaḥ i t-icegge yiwen seg\nimeddukal-is n Bgayet ɣer emi-s yes an asensu di temdint n\nTmenɣast. Yufa-yas-ed amkan d a essas n yiḍ yettqabalen\nikliyuten i d-yettasen seg ugafa n tmurt, di tugti deg-sen. U dɣa\ndin i d-yemlal yiwet n targit mm wallen tizegzawin, yugar di\nle meṛ ma drus xeṛsum s ecrin isseggasen. Nettat ur tes i la\nlekwaɣeḍ wala imawlan. Imi d tarewla i d-tarwel si ṭrad akked\nlaẓ yellan di tniri. Ma d netta d yiwen iǧlen si tmeṭṭut-is seg acḥal\nayagi. Yes a sin warrac meqqren akked snat teḥdayin timectaḥ\ni d-mazal ttidirent ar ɣur-es akked weqcic-agi yemmuten yemzel\nDeg ubrid n Lareb a, ibaṛajen iserdasen wa yeṭṭafaṛ wayeḍ.\nIḥulfa i tidi mi t-teccef deg uzagur. Aẓɣal irgel-as anzaren-is,ulac\naṭas ubeḥri zdaxel uṭaksi. Ula d tiktiwin xeldent deg allaɣ-is.\nImektiyen ttemḍafaren am txellalin n zzeṛb iteqsen akk ičelliḥen\ns tuccar-nsent taksumt talleqaqt n wul-is. Tteswiṛa n mmi-s\ntettuɣal-ed s waṭas deg ilejlijen-agi-ines yukin. Lmut n mmi-s\ntuqel-as am ujenwi deg iẓerman-is, iṛuḥ-as akka meẓẓi mebla\nma yenna-yas acu i s-yellan ɣef ul-is.\nArmi d tura makka yemmut i iḥulfa acḥal i tyeḥmel.Wammag zik yettxemim fell-as d win yark ur nemmid\nara yark seg arraw-is. Imi d wagi, ɣas ma d netta i d amaẓuẓ, d\nnetta ur neǧǧuǧeg ara deg-sen. Ikcem si zik-is di tẓallit akken\nkečmen wiyaḍ s ixeddim. Yerna-yas tasusmi n waṭas. Deg\nuxxam, ad as-tiniḍ mači zdaxel i yella ɣas ma yella ur yeffiɣ ara;\nad d-yekcem am lexyal, ad yeffeɣ am lexyal; ur as-tselleḍ yettru\nneɣ yettinẓif neɣ dɣa ad d-yecetki. Ḥala yemma-s ahat i iẓerren\nanda yedda.Tikwal ad yinig ugar n smana, netta yiwen ur yeẓri.\nAd d-yekcem am umakraḍ qbala ɣer texxamt-is. Syin cwiya ad\nas-slen cwiya ara yeqqaṛ s ṣṣut layen tiktabin-is yefruzza en di\nMass Qebbani ur da yettanef ara ad t eddi teswi t anda\nyezmer ad t-yennaɣ, ur t-yennuɣ ara. Yeqqar-as: « tjebdeḍ\niman-ik ɣef uxxam am akken nekni nuḍen ajeǧǧiḍ, tettuḍ acu i\nk-ed-yenna Ṛebbi ɣef imawlan d watmaten; muqel kan s\natmaten-ik imeqranen, di baṛṛa d iṭij ger lɣaci, deg wexxam d\naggur n tziri.»\nLadɣa seg asmi temmut yemmat-nsen, mzarabent tedyanin\nyeḍran d i eggalen n tfamilt, anda ameqran irbeḥ-ed inig ɣer\nMarikan di tseqaṛt-nni xeddmen yal asseggas imarikaniyen. Ma\nyella d win yellan seddaw-as, wwin-t ɣer la skaṛ si tesdawit;\nnnan-as la tregleḍ si la skaṛ asmi i k-teḥwaǧ tmurt. Ma d Ɛebd\nel ḥamid ixdem yiwet n tḥanutt di Larb a n Sidi Musa anda\nyeznuzuy lqez akked zagzag. Yuɣal d netta i yettqabalen\namesṛuf n wexxam teɣzi issegasen anda baba-s ur yufi yara\nixeddim. Werǧin i d-yenna “aḥ”. Yal taggara n waggur ad dyeddem tayemmust n yedrimen yettwaṭfen s lastik ad tt-yefk i\nbaba-s. U ɣas akken, ur iban acu n tyerrist i d-yegran ger-asen.\nUlac lehduṛ ger-asen, acu kan yuɣal baba-s ad t-yettqadaṛ\naṭas. Imi ula d gma-s yellan di Marikan d netta i t-i wnen tikelt\ntamezwarut meqbel ad iṛuḥ. Ternuḍ yeṭṭhella aṭas di gma-s\nyellan di l skeṛ, ičeggi -as sya ɣer da s wacu ara yembbiwel di\nlkaziṛna. Izra gma-s d yiwen iḥemlen tiqaqayin akked lebsa\nAyen ye ṛeḍ ad yerẓ lḥiḍ yellan ger-asen, ur yessaweḍ ara.\nYuɣal-as mmi-s d yiwen n lǧar zdaxel n wexxam. Ɣas yella\numqadeṛ ger-asen, acu kan wa ur yeẓri acu yuɣen wayeḍ.\nLadɣa seg asmi yunag ɣer tmenɣast.Mmi-s yeqqim ad iqabel\ntaḥanutt-is, baba-s iṛuḥ ad inadi ɣef zheṛ-is. Netta mači d yiwen\niḥemmelen ad yekref ifassen-is. Iḥellel-it cwiṭ-nni yezmer ad\niḥellel akken ad yeddu yidsen. Aqcic s leqdeṛ, di kra imeslayen\nmeẓẓiyen, isefhem-as belli d awezɣi ad yeddu, neɣ ad yeǧǧ\nDi qrad(3) isseggasen yerza ɣur-sen semmus (5) iberdan u\nyal tikelt ittaǧa-yasen i watmaten-is s wacu ara s eddin taswi t.\nLadɣa tullas timectaḥ i wumi i d-yettaɣ yark leḥwal n lakul, si\ntneǧart ar weqrab; iḥemmel-itent am yess-is. Acu kan netta d\nbaba-s, tesmeḍ-nni, yellan ger-asen si zik, mazal-itt teṭṭef tasga\nn umsefham-sen; mači aṭas imeslayen ittembeddalen. Acḥal n\ntikal i yebɣa baba-s ad yemmesli yid-es, ur la yettaf ara tawwurt\nansi ara s-yekk. Mmi-s, dayen yuɣal yettban-ed am win ur nebɣi\nyara ad yesseḥmu tamrart i t-icerken netta d imawlan-is.\nAcu yessewhamen aṭas mass Qebbani, d ayen i s-edqqaren madden ɣef arraw-is; qqaren-as-ed d ifeḥcucen\niḥemmelen aqesseṛ aṭas. Ladɣa amecṭuḥ yekkaten awal s\nuqeddam. Medden maṛṛa ḥemmelen ad necṛaḥen yides. Mači\naṭas i yellan am netta i yesnen ta rabt akked trumit. Hedeṛ-as\nɣef ayen i k-yehwan ad k-ed yerr. Allaɣ-is d amawal ẓẓayen n\ntmusni. Ladɣa di temsalin iceɣben ddin. Issen yark timucuha\nye nan imeddukal n Nnbi ( taẓallit d slam fell-as). Ad as- tiniḍ\nyidsen i d-yekker. Issen-iten s yismawen-nsen akked yismawen\nn tilawin d warraw-nsen.\nSi tama nniḍen mi d-yuɣal s imawlan-is ad tafeḍ ters-ed\ntesmeḍ n tegrest taqesḥant yidsen; Teqqar-ed yemma-s, asmi\nmazal tedder, belli mmit-nsen yes a axjiḍ n ndama seg-asmi i dyewweḍ ɣer ddunit, ulac acu ara t-yeččaṛen ḥala akal aẓayan n\ntenṭelt. Leḥzen yeččuṛen ul-is, ur yes i yara tifrat di tudert-agi.\nTeqqar-as : “yal mara t-waliɣ ttmektayaɣ-ed belli taggara n\nbnadem d akal asemaḍ.”\nIṭij yesserɣ-as-ed tamelɣiɣt-is i mass Qebbani. Acifuṛ uṭaksi i tid-yewwin yettmuqul-ed ɣur-es sya ɣer da. Yiwet n tikelt\n- ncallah d lxir i k-id-yewwin ɣer Lareb a?\nYerra-yas mass Qebbani am win i d-tessekreḍ si tnafa di lbir:\n- ala,ɣer lǧanaza.\n- ad aken-ye ḍem Ṛebbi lajeṛ. Amdan yekka-d seg akal ad\nyuɣal s akal. Nekni n Ṛebbi u ɣer Ṛebbi ara nuɣal.\n- a wer tes iḍ aɣilif.\nYerna yesteqsa-t-id ucifuṛ-nni uṭaksi:\n- i wagi yemmuten d acu yak-t?\nYerra-yas mass Qebbani\n- d mmi amecṭuḥ, mazal yessaweḍ (25) isseggasen. Nɣant\nimeddukal-is yeffeɣen d rrebrab.\nTers-ed tsusmi. ye weq ucifuṛ acu ara d-yini. Ur yerǧi yara\nad d-yemlil yewwas deg uṭaksi-s argaz i wumi yemmut mmi-s di\nSyin ikemmel mass Qebbani ameslay-is am win mazal yefkan.\n- tezriḍ, werǧin ne dil neɣ nemsefham nek yides. Nek d yiwen\niheddṛen aṭas s idammen yeḥman. Netta d asusam am uzṛu n\ntmeqbaṛt. Qqareɣ-as ad yuɣal ad yimɣur u ad yefhem imir-en\nacḥal yew er ixeddim imawlan, ger uneẓmi ɣef arraw-nsen\nakked lmeḥayen i ten-id-yettqabalen di ddunit. Nniɣ-as ahat\nmazal-it cwiya d anubi; ahat asma ara yiwsir cwiṭ ad nuɣal nek\nyides d atmaten akken lliɣ nek d watmaten-is imeqranen.\nInṭeq-ed ucifuṛ-nni, ifehmen acu iḍeṛṛun imir-en zdat-es:\n- tezriḍ arrac maṛṛa ḥemmelen imawlan-nsen. Acu kan ur\nḥemmilen ad t-id-sbegnen. ttagaden ad d-banen mazal-iten d\nMass Qebbani i d-yettbanen am win yezren deg uxemmemis, ihuc aqerru-yis, syin yenna-yas:\n- tes iḍ lḥeq. Nek ayen ugadeɣ d iman-iw. Ugadeɣ ahat d\nleḥmala ur teḥmileɣ ara imi unfaɣ i warraw n leḥṛam ad t-nɣen.\nSi zik ttḥalfuɣ ikreḥ-iyi imi i t-id-s iɣ di lexṣas, ttḥalfuɣ am win\nibɣan ad d-yerr ttaṛ seg-i, imi ur as-fkiɣ ara ayen s an warrac\nnniḍen. Ula d taẓallit yeẓẓul si temzi-s imi i d iyi-wala ur da\nttẓalaɣ ara. Ttḥalfuɣ-as am win yugin yark ayen lliɣ.\nImuqel-it-id ucifuṛ seddaw tiṭ, imi yella yelha-d d tenhart deg\nwebrid ikeflen deg aṭas imeḍqan. Ladɣa mi yebda tikli si temdint\nneɣ ayen icuban tamdint n Lareb a Sidi Mussa ɣer taddart-nsen\nanida i yes edda temẓi-s akked waṭas isseggasen si tewserines. Akka kan ad d-yezzi ɣur-es ucifuṛ. Yiwen ubrid yenna-yased:\n-I mmi-k-agi, ad fell-as ye fu Ṛebbi, ixeddem ɣer lḥukuma neɣ\nyella itteka deg alba ḍ ikabaren-nniḍen… ya ni acu d sebba…\nɣef i t-nɣan ? mulac aɣilif…\nS wallen zeggaɣen seg imeṭṭawen yugin tufɣa akked\nwe waz n yiḍelli, izzi ɣur-es mass Qebbani, yenna-yas:\n-Ala, Wellah ma tella yark isem n sebba. Mmi, ad fell-as ya fu\nṚebbi, yes a taḥanutt n lqez akked zagzag di Lareb a. Ula d\nameslay, akken i k-ed-nniɣ, ur yeḥmil ad t-yesseɣzef. Aɣilif-is\nḥala taẓallit akked yektaben n yal nwel. Iḥemmel ad iɣer s\nta rabt, s trumit wala s teglizit; ula d taqbaylit-nwen ---neɣ keč d\naqbayli--- ye reḍ ad tt-yelmed. Acu kan tew eṛ akken i d-yenna,\nakk ulac aṭas n yektaben yess. Ittemsefham d medden irkelli\nɣas d yiwen iḥemmelen ad yeddu kan weḥdes.Yeqqar-as i\nyemma-s, ad fell-as ya fu Ṛebbi ula d nettat, asmi tedder belli\nddunit txenqit, u ayen yessutur di Ṛebbi d aggay segs meqbel\nad yarew ẓẓebla ara t-yawin ɣer ǧahenama. Nek d yemma-s\nakked watmaten-is, neddes fell-as aṭas mara nḥekku ger-aneɣ\nacu i d-yeqqaṛ. Neqqar-as l ibad kečmen ɣer tẓallit akken ad\nṣegmen ma d Ḥamid ---d wagi i d isem-is--- segmi i itett\nlekwaɣeḍ-is. Ula d asmi yebda asfusker ur numin ara ad yerbeḥ\nula d lfels. Tazwara yelli yiwet n txibuṭ, d taḥanut anda ur zmiren\nara ad qimen sin zdaxel. Ur yewwiḍ ara usseggas armi yelli tis\nsnat. dɣa ayen iɣ-izzemen ixnefyac-nneɣ asmi nwala d netta i\nd-iqeṭṭun kullec s axxam. Nniɣ-as aqcic ur newwiḍ ara ecrin\nisseggasen yuɣal d netta i d imḍebber n wexxam. Uɣaleɣ\nḥeqraɣ iman-iw akk usmeɣ cwiṭ seg-s. Nek yufa-yi-d lḥal akken\nmedlen lluzin n Meftaḥ anda lliɣ xeddmaɣ. Di dqiqa ufiɣ-ed\niman-iw ur zmireɣ ad ṭhellaɣ di twacult-iw. Tidett kan lemmer\nmači d netta di lwaqt-nni tili ad aɣ-yečč laẓ.\nƔlin-ed imir-en ɣef ddmuj-is imeṭṭawen-nni i kemnent\nwallen-is seg iḍelli. Banen-d am tḥemmalt tamecṭuḥt yugin ad\ntekfu deg ijerdan n tewser iɣaz zman deg udem-is. Acifuṛ i wumi\nte req tenhart deg iberdan-agi yeflan i req-as daɣen acu\nyezmer ad d-yini i wemɣar-agi yettrun ɣef mmi-s yemmuten s\ntmezliwt. Iban-as-ed am uqcic i wumi ye req webrid di teẓgi.\nIxemmem acu yezmer ad as-yexdem, ur yufi yara. Ayen ɣer\nwacu yessaweḍ dakken tasusmi d yemma-s n leḥdaqa.\nAɣebbaṛ isleɣ yark iberdan n taddart izelgen.Yers-ed\nmass Qebbani zdat tewwurt n lǧama anda i d-yufa imɣaren i tyugaren qqimen senden ɣer lḥiḍ-is. Dɣa akken i t-id- eqlen\nkkren-d maṛṛa ar ɣur-es akken ad msalamen yid-es. Ɛeḍmenas-ed irkelli lajeṛ. imir-en kan yeffeɣ-ed limam si lǧama .\nIneggez-ed ɣef temgaṛt n mass Qebbani, iḥebba-t am gma-s.\nSyin yezzuɣeṛ-it seg ufus s la qel s axxam-is yellan ɣer tama n\nlǧama . Akken kan i t-yesɣim ɣef ufutay yenna-yas:\n-a gma, nekni d ayla n Ṛebbi, ɣer Ṛebbi ara nuɣal. Amdan\nyekka-d seg akal ad yuɣal s akal. Teẓriḍ sbeṛ d aḥbib n Ṛebbi u\nsbeṛ icebḥen d makken ara teḍru twaɣit. Amdan ilaq ad yeṭṭef di\nṚebbi akken d as-yehwa tbeddel tegnitt. Arrac-agi i ɣ-ed yefka\nṚebbi, gan am ureṭal iṣuṛdiyen melmi d as-yehwa ad ten-idyessuter bab-nsen.\nInṭeq-ed imir-en mass Qebbani i wumi mazal ččuṛent\nwallen d imeṭṭawen yeḥman:\n-a ccix , a wer tes iḍ yark aɣilif di ddunit-ik wala di laxeṛt-ik. U\nma yella mači dayen ad k-iceṭnen, ɣas ḥku-iyi-d amek teḍra.\n-nes a lweqt i wanect-en. Tura ilaq ad tezreḍ belli mmi-k\ntameddit-agi ad t-id-awin. Ceg eɣ gma akked mmi-s n xalti-k\ndeg ukamyun, u tilifuniɣ i yiwen uǧadarmi snaɣ di Lareb a ad\nasen-d-yessishel lekwaɣeḍ akken ad asen-t-id-fken…i twacult-ik\namek tella iḥeqqa?\nYerra-d nnehtat am win i d-ibbaben ta kemt tamaẓayt.\n-i yessi-k amek?\n-ad ten-in la qqarent.\n-teẓriḍ a ccix, titargiyin, ul-nsent iɣleb tiniri di litta . Ayen i stenniḍ ak-ed-ini aqli da.\n-i lekwaɣeḍ tekfiḍ-as-ten-id?\n-tezriḍ amek i tga tmurt-agi-nneɣ. Ssutren-aɣ-ed nnekwa-s,\nnettat ur tes i yara. ncegge ɣer Bamaku ma yella n lkaɣeḍ\nizemren ad as-ed cegg en ur ufin ara. Tura mazal-aɣ kan ad dnadi ma yella a naf inagan ad d-icehḍen belli nettat syin, u\nbaba-s akked yemma-s n din.\nS isteqsiyen-agi n limam ibeddel-as deg yiwen umecwaṛ\ntiktiwin-nni tiberkanin yellan zedɣent ul-is. Yettu aqraḥ-nni\nickucebren ɣef tuyat-is.\nTewwi-d imir-en yelli-s n limam, i d-yelsan lḥiǧab aberkan,\nsniwa n latay akked lgaṭu di tqecwalt tamecṭuḥt. Akken i tt-tsers,\ntuɣ aqerru n mass Qebbani i d-yeɣran deg allen-is a eẓẓer\nakked imeṭṭi. Dɣa imir-en ula d netta iṭerḍeq d imeṭṭawen.\nIḥebba-tt ger ifassen-is, zdat baba-s i wumi i d-ɣlin imeṭṭawen\nula d netta. Yenna-yas-ed imir-en limam:\n-Ɛebd el ḥamid d lwiz. ulac win ur t-neḥmil ara deg uxxam-nneɣ.\nLemmer di yura Ṛebbi a zizen...\nTenṭeq-ed imir-en teqcict:\nDɣa yessusem limam i yebdan aserbi n latay deg yiwen\nufenǧal annect-illat i mass Qebbanni. Tenna-yas-ed imir-en\n- smana i eddan, iḥka-yi-d Ḥamid yiwet n targit yurga. Yenna-yid am akken yerra-t Ṛebbi d azaɣar ijeǧǧigen izeggaɣen. Iṭij\nyesseḥmay akal, abeḥri ziḍ, iwerẓigen, s cwiṭ n leḥya, bdan ijjiq\narmi i d-zeḍmen seg ulac kra n lewḥuc iberkanen i d-yelsan\ntiqnedyaṛ timellalin. Dɣa rekḍen yark izeǧǧigen-nni i d-yefkan\nyiwet n tezwaɣ igan am idammen.S yin yers-ed seg igenni\nyiwen wergaz is an aṭas n yefriwen u yebda a yestewtiw degsen s yiwen ujenwi.\ntessusem cwiṭ teqcict syin tkemmel:\n-yenna-yi-d mi yekfa targit-is belli ussan agi ara yinig, ɣas ur\nyeẓri yara sani. Netta ziɣ ifhem-itt.\nImir-en ikcem-ed gma-s n limam. yenna-yasen-d belli\nyewweḍ-ed. syin yefka-yas afus-is i mass Qebbani, i wumi\nye ḍem lajeṛ.\nIzwar-ed limam ɣer ukamyun i d-yewwin asenduq. Ɣawlen\nlɣaci akken ad t-id-ṣubben. Dɣa akken i t-id-sersen, iṛuḥ mass\nQebani yekkes-as-ed lɣem i usenduq, yellan yersen kan d\ntarusi. Ḥala udem-is i d-yettbanen. Iṭunez dɣa ɣur-es s la qel\nislef-as s ufus-is, syin isers ticenfurin-is ɣef unyir-is asemmaḍ\ndɣa yenna-yas s la qel akken ulac anwa ara s-ed-islen : “a mmi\nnek d yemma-k, ad fell-as ye fu Ṛebbi, si zik i d akennsemmeḥ, i keč d watmaten-ik. Ass-a nek ad ak-ed-alsaɣ,\nsemḥaɣ-k ma yella kra i d i-txedmeḍ. ɣas ẓriɣ-k si zik d\nYuẓa-d limam akked yergazen-nniḍen s asenduq akken ad\nt-skecmen ɣer wexxam-is. Imir-en iḥbes-iten-id mass Qebbani.\nYenna-yasen s yiwet n taɣect yeččuṛen d tiḥercewt belli ilaq-as\nad tawin s axxam-nsen. Yerra-yas-ed Limam belli kifkif, ula d\nwagi d axxam-is. Ɣas akken yugi.\nDi seddis(6) yidsen refden asenduq metwal s axxam-is,\nyeǧǧa qrib tura qus (9) isseggasen. Akken wwḍen issufeɣ-ed\ntisura n tsemmit n lḥaṛa, yelli-tt-id. Kecmen medden ɣer zdaxel,\nyerna deffir-nsen usenduq yettwababen ɣef tuyat. Yelli-d diɣen\ntawwurt n wefrag yettawin qbala s aḥanu anda ur tes iḍ acu\nyellan anagar yiwet n ṭṭabla n wesɣaṛ yeččuṛen d idlisen yuran s\nta ṛabt akked teglizit.\nDeg yiwen umecwaṛ xedmen-d amkan anda i t-ẓlen am\nujalut i teffeɣ tudert seg iẓuran. Imir-en isekcem-ed iman-is\nyiwen akken n wemɣar yekfan si ddunit, yenna-yasen i lɣaci ad\nfɣen, anda i d-yedda mass Qebbani. Aneggaru-yagi isteqsa\nlimam anwa wagi. Yerra-yas-ed limam belli d argaz-agi i la\nyessiriden tura lmegtin di taddart. Dɣa yedda-d deffir\nlɣaci.Yeǧǧan mmi-s ad yirid.\nAkken uɣalen lɣaci s axxam, ufan-en yerra-t zdaxel n lekfen\namellal anda i d-yeǧǧa ḥala udem-is yettfeǧiǧen. Ur as-teqqareḍ ara sin wussan aya-gi i yemmut. Yuẓa mass Qebbani armi\nyewweḍ s aqerruy-is. yeqqim din am win ara yesta fun seg\nyiwen yinig meqren.\nAzgen n wass ur d-yekkir ara si tama n mmi-s. Imdel allenis. Ulac anwa izemren si lɣaci ad t-id-yessaki si tnafa-nni n\nleḥzen anda yezzer. Yettban-ed ɣef udem-is yiwet akken n\ntewṛeɣ igan am aṭan-nni ittḥazen iyuzaḍ. U mara imuqel\nwemadan s udmawen n wargaz akked mmi-s, ad as-tiniḍ d\nargaz i yemmuten, mači d mmi-s.\nD igelfan n lɣaci i d-yettasen. Wa deffir wayeḍ. Win tiwalan, ad yeǧǧ amkan i wayeḍ. Ulac anwa i yes an lkuṛaj ad tid-yesker si leḥzen. Am usalas ibded s aqerru n mmi-s, allaɣ-is\nwissen sani iṛuḥ.\nSeg asmi yella meẓẓi i yella d assusam. Ula mara tewten\nneɣ ara-tḥeqren wetmaten-is i t-yugaren di la meṛ, ur yettru\nyara, ur d-yeqqar ara belli yella kra i t-iqarḥen. Ahat ma yella\ndɣa yella win izemren ad yekcem deg iɣilifen-is d yemma-s kan.\nYal mara tetqelleq neɣ tuḍen ad tṛuḥ ad teṭṭes yides di tmetṛaḥtis mectuḥen. Teqqar-as i wergaz-is: “leǧnun akked cwaṭen ur\ntezzin ara anda yella, imi l ezaz-as d taɣuri n leqṛan akked\nwayen ye nan ddin, keč anecraḥ-agi-inek ɣef kullec akked\nulaḥed iban d cwaṭen i k-izedɣen.” Dɣa ad teḍs.\nAtmaten-is imeqranen, segmi ttimɣuren i ttuɣallen\nttmeslayen-as am win i ten-yugaren. Ulac tamacahutt ur d-wwin\nara ɣef una zul-is ɣef madden. Yiwet n tikelt snulfan-ed fell-as\nyiwet n tmacahutt armi ula d netta yeṭerḍeq d taḍsa mi s-yesla.\nNnas belli d yemmat-nsen i yeččan, asmi tella s tadist yess,\naja bub n lakṛim; dɣa i ṛeq-as ubrid deg iẓerman-is armi i\nyekcem s ul n gmat-sen. Seg ass-nni dɣa i yegres wul-is am\ntqarruct n wedrar n Himalaya.\nD tawacult n limam i d-iheggan kullec. Sewwen imensi i\nyinebgawen akk uɣen-d lqahwa d latay d lgufṛiṭ i yim ewzen.\nMass Qebbani yettmuqul kan deg-sen mi la ttḥarkilen maṛṛa.\nKra ɣazen tenṭelt, wiyaḍ heggan-ed ikersiyen akked d\nyemṭaṛḥen. Wiyaḍ farḍen-ed axxam. Wiyaḍ-nniḍen wwin-ed\nasenduq asemmaḍ. Lḥaṣun, ur yessembbawel ara taḍadect-is\ntamectuḥt di lǧanaza n mmi-s. Ayen dɣa i t-yeǧǧan izzer deg\nubaxix armi yettu iman-is anda yella.\nTameddit, meqbel taẓallit n lmeɣreb, iṛuḥ-ed limam ɣer\ntama n mass Qebbani. Yenna-yas belli yebɣa ad yehdeṛ kra\nimeslayen yides. Dɣa yekker-ed seg umḍiq-nni anda yeqqim s\naqerru n mmi-s s wallen imedlen am tenṭelt.\nDi baṛṛa, mi leḥḥun wa ɣer tama n wayeḍ, ḥulfan ters-ed\nyiwet n tsusmi iḥeznen ɣef taddart. Ad-as tiniḍ cmata teckucber\nam ubernus n wedfel aberkan ɣef ixxamen n llajur yuli bu seṭṭaf.\nTernuḍ-as iberdan iddṛewzen am tbiddunt n wuzzal yeddez\nweqcic amectuḥ. Argaz,ineddmen ɣef ussan yezrin anda\nyezmer ahat s kra imeslayen ḥlawen ad yerẓ lḥiḍ n lxiq tebna\nddunit akked tnekkit ger-as d mmi-s, yebɣa ad d-yerr s allaɣ-is\ncfawat n mmi-s asmi yella d llufan. Ɣas akken d asusam, si zik,\nmedden maṛṛa ḥettben-t am tpupitt s wacu tturaren. Ur as-edyecfi yara ula d yewwas iru. Yettwali tura udem-is mi yella meẓẓi\nam uqcic ǧǧan imawlan-is neɣ am ugujil, yettxemimen d netta i\nyesxeṣren di kra n tɣawsa armi teǧǧan yeqqim weḥdes.\nImir-en, makken mazal-it yezzer di tirga-s n zik, inṭeq-ed\n- a si Ḥmed, akken-nni i d-nekker, nek yid-ek; temzi-nneɣ akken\ni tt-nes edda am atmaten. Ɣas ẓriɣ, keč werǧin i yi-tḥesbeḍ am\ngma-k, acu kan nek ttwaliɣ-k am gma-nni i ssarmeɣ ad s uɣ.\nDdunit twalaḍ terra-yaɣ d icifaḍ ur neswi ur nerri. Neǧ el\ntazwara d ayen yettdumun. Netta ḥala udem n Ṛebbi ara\nidumen. Newwi nerra, taggara twalaḍ ula d arrac-nneɣ, ur\nnezmir ad neḥrez fell-asen. Lfetna d ayen tebda, tuɣ iɣeẓrawen\nd issafen. Ulac anwa ara s-ixedmen ṣrima ḥala Ṛebbi a zizen.\nAyen ugadeɣ ugar, dakken hatt-an akken kan tebda. Aṭas\nidammen ara yazlen a Ḥmed, ur ẓriɣ ara amek ara nessukes.\nḤman idammen akk rkan wulawen n lɣaci. A gma ur ssinen ara\nacu i sen-yelhan.\nYessusem cwiṭ, imuqel s udem umeddakel-is i yufa mazal-it\nyezzer deg uxemmem-ines. syin ikemmel-as awal:\n-d imeddukal-is i t-yenɣan, a gma. D widak d wumi yedda acḥal\ni d-yezzin fell-as asmi yella icerrig ger-asen. Nitni fɣen s adrar.\nNetta,yeqqar-asen: “d lbaṭel ayen akka i txedmem, ur tes iḍ acu\nyezmer ad d-yawi.”\nImir-en yetkaki-d mass Qebbani mi yesla i limam iḥekku-d\nɣef sseba n lmut n mmi-s. Netta, di ddhen-is, d ibaṛṛaniyen i tyenɣan akken nɣan imeyaten-nniḍen. Ur imeyez ula d yiwen\nubrid belli yezmer ttwasnen widak i t-yenɣan.\nAɣemɣum aberkan deg yiwen umecwaṛ yeččuṛ-ed igenninni yellan meqbel cwiṭ d azedgan am lemri. Muqlen di sin\nyidsen s igenni. Yiwen ixemmem belli ad d-ileḥḥu lmeɣreb,\nwayeḍ ixemmem belli d lawan ad yuɣal ɣer tama n mmi-s.\nḤebsen ɣef uṭruṭwar, ɣer tama n yiwet n t emuct iceqfan n\ntebrikt tazeggaɣt. Imuqel mass Qebbani limam metwal s allen,\n-Ini-yi-d, tesneḍ widak i t-yenɣan?\n-Ilaq a nqeṣṣeṛ aṭas, ur ten-ssineɣ-ara swaswa. Acu kan\nameddakel-is Ɛumaṛ, ahat yeẓra anwi-ten swaswa. D netta i\nyellan yides makken yettwaṭef. Ilaq ad ak-ed ḥkuɣ,a si\nḤmed…ayen yeḍran d lbaṭel aṣeṭṭaf.\nYessusem limam. Yessusem mass Qebbani.\nSeg usawaḍ n lǧama , lmuden yuɣ-ed yark tiɣemmaṛ n taddart.\nAqcic i d-iteddnen yesseɣzef taɣect-is am win i wumi yeqmeḍ\nnnefs zdaxel n t eddist-is. Ad tḥalfuḍ mara s-tesleḍ am win\nyettrun yal mara d-yini: “ALLAH AKBAR”. Tettimɣur taɣect-is\narma d yiwet n tqacuct yerɣan, syin ad yebdu ad yessenɣas\ndeg-s arma tewweḍ rqiqet am izeḍwi s wacu i d-jebden werrac\ntiɣirdmawin seg ixejḍan-nsent. Akken yessuli lmuden, cihden di\nsin u ṣellan ɣef Nnbi akk ssarmen-as ɣur Ṛebbi amḍiq n lwasila\ndi lǧennet. Syin kecmen di sin yidsen di tewwurt n lǧama .\nYeẓẓul yessen limam. Mass Qebbani yufa-d amḍiq di ṣṣef\naneggaru. Di tẓallit-is, yal mara yessiweḍ anyir-is ɣer lqa a,\nyesfillit lǧenet i mmi-s, u ad as-iwehhi Ṛebbi abrid ilaqen ad yaɣ\ndi temsalt-agi i d-ihedfen fell-as. Iḥulfa am akken d netta i\nyemmuten; ul-is segmi ikemmec am tyembbult ikeri, i ǧǧan la\ntettɣar i yiṭij unebdu. Yebɣa ad yeẓẓel di tesga n wexxam deg\numur n mmi-s yeẓlen tura akka deg uxxam s tyerrist immezlen s\nYurga-t zdaxel n tẓallit-is d netta i d-yussan ad t-yenṭel. U\nyefreḥ aṭas mi t-iwala ula d netta yeḥzen mi yemmut baba-s.\nMi ifuk taẓallit-is, iwala limam yewwi-d seg ufus aqcic-nni i\nd-yednen. Akken i d-yewweḍ ɣur-es, yenna-yas:\n- a si Ḥmed tecfiḍ ɣef uqcic-agi, neɣ ala ?\nImuqel-it s usenqeḍ, dɣa yerra-yas-ed :\n- iwerra-yi-d Ṛebbi snaɣ-t, acu kan wellah ma zemreɣ ad d-iniɣ\nYenna-yas-ed imir-en limam:\n- D wagi i d Ɛumaṛ, ameddakel n mmi-k. Akken i ttmenṭaren ger\nlexlawi akked temdinin. Aṭas n tɣawsiwin i yes a ad ak-tent-idyini.\nYuẓa-d weqcic ɣer wemɣar, isellem fell-as. Syin yuɣal ɣer\ndeffir, yessusem. Udem-is iban-ed am win yettewten s ujelkaḍ,\nd azeggaɣ yark anagar allen-is tiqehwiyin i d-yettbanen am snat\nn tlellucin n wewraɣ deg akal n tumlilit tazeggaɣt.\nI awen-ed limam ameddakel-is akken ad yekker; syin di\ntlata yidsen kecmen deg yiwet n tewwurt yettawin si lǧama s\naxxam anda yezdaɣ limam. Din qimen ɣef qrad(3) ikersiyen i dyezzin i ṭṭabla. Dɣa yebda weqcic ameslay , mebla ma\nyesteqsa-t yiwen, s taɣect yeččuṛen d leḥzen:\n- Ẓer a si Ḥmed, belli ur ẓriɣ sani ara yarraɣ udem-iw segmi\nyemmut Ḥamid zdat-i. Ur ẓriɣ ara amek i zemreɣ ad d-sfehmaɣ!\nTeṭṭef-iyi tcallawt! Ugadeɣ ɣef yiman-iw armi ur ẓriɣ acu i\nYessusem din. Imuqel s udem n yergazen-nni i t-yugaren\nma yella drus xeṛsum (30) issegasen. Si tama-nsen ula d nitni\nwalan amek ibda ifetti wudem-is, amek cwami-nni bdant la\nmeḥunt. Dɣa yenna-yas limam:\n- a Ɛumaṛ,a mmi, ini-yas-ed i si Ḥmed acu i yeḍran irkelli.\nDɣa yebda weqcic imir-en lehduṛ.\nAss amenzu mi d-nulfan at ičumar-agi di lǧama , nennayas, nek d Ḥamid, d ayen ilhan. Ladɣa nek ur nessin acu i\nyesseḍwayen di tsertit. Ḥamu neḥma, taḥemmalt i d-iḥemlen\ntewwi-yaɣ deg ijufaṛ-is. Nebɣa yark ad tṣeggem tmurt. Ɣas nxuṣ\ntamusni, nniya-nneɣ d tin yeṣfan, d tin zeddigen. Teẓriḍ kullec;\nahat tifeḍ-iyi amek i tfehmeḍ timsal, keč zik d amǧahed. Lḥasun\nnedda akken ddan yark medden di tezfuft-nni usirem.\nMeqbel ad bduɣ, bɣiɣ kan ad ak-ed-iniɣ yiwen wawal\nyes an azal meqren ɣur-i: werǧin walaɣ alba ḍ iḥemlen\nimawlan-is akken i ken-yeḥmel Ḥamid; win ur nessin ara Ḥamid\nad as-yini d zzux i yettzuxu. Dima iḥekku-yaɣ-ed amek i\ntes eddaḍ ṭraḍ, keč ur tewwiḍ-ara (20) isseggasen. Yenna-yaɣed amek i d-trewleḍ si lḥebs, amek i teččam ucanen, keč d\nimeddukal-ik asmi i ken-ḥarsen iṛumyen deg yiwet n temnaṭ deg\nudrar. Iḥekku-d amek i tzewǧeḍ, amek i tugiḍ akarni n\nyemǧuhad, amek i tnehreḍ lkaṛ di fransa. Zemreɣ ad ak-ed-iniɣ\nsnaɣ ddunit-ik xir-ik. Ula d tatargit i tuɣeḍ yenna-yi-d amek i ttid-tessukseḍ seg ufus n le skeṛ. Yeqqar-iyi-d fell-ak kra n\nleḥwayeǧ ur yettamen yiwen, u lemmer ur tessineɣ ara d\namẓẓalu aḥeqqi tili ad as-iniɣ yeskidib.\nNniɣ-ak, ihi. Nedda cwiṭ yidsen akken ddan wiyaḍ.Tzemreḍ\nad d-tiniḍ belli nek ddiɣ cwiṭeḥ nnig cwiṭ armi yuɣal d aṭas.\nḤamid, netta ur yettaǧa ula d yiwet n lɣelṭa mebla ma yennayasen-tt. Ladɣa tiḥerṣi i t-ttḥarisen imeɣnasen-nneɣ. Neẓra\nleḥkem d afuḥan izleg ayen yark yelhan di tmurt, acukan nekni\nnezmer ad nnekk deg-s lemmer ur nett assa yara iman-nneɣ.\nMebla ma tettuḍ belli nekni d widak i d-yekkren s yisem n ddin.\nWin ur numin ara s Ṛebbi a zizen, ur yezmir ara ad yefhem\nacḥal neṭṭef di leqran, ur yezmir ad yessekcem s allaɣ-is belli\nwin yellan d ineslem iw eṛ fell-as ad yeḥkem di ddunit-is s\nwayen imgaraden d wayen i d-yenna Ṛebbi a zizen. Acu kan ,si\ntama nniḍen nekni, deg umur usexdem n wallaɣ-neɣ ɣaf acu i ɣed-i-weṣṣa Ṛebbi di tektabt-is, nestenyaf adebbuz akked lḥerṣ.\nDeg umur n tikli s la qel di lecɣal n tmurt,nekni newwi-tt d\ntazwawaṭ. Ad as-tiniḍ ilaq ad d-nesɣerṣ imir-en lmektub seg\nufus n Ṛebbi neɣ mulac ad ifut lḥal. Lḥasun Ḥamid segmi i dyettba id fell-asen.Ladɣa asmi ḥebsen tifranin warraw n leḥram\nn l eskar; fkan afus i yimṭurfa ad aɣ-nehren sani i sen-yehwa.\nQrad(3) isseggasen umbe d, tugett n widak yefɣen s amadaɣ\nmmuten. Leḥzen ikcem s ixxamen am agu deg ussan n\ntesmuḍa. Ulac axxam ur nru yara. Yeqqar-iyi-d Ḥamid belli d\nlmuḥal u d awezɣi ad yeḍru wayen akka iḍerrun ma yella ulac\nalba ḍ n cwaṭen i t-iheggan meqbel.\nLfetna am uqjun inecfen, ur tezriḍ deg wumi ara yehmej.\nImsulta sya, at umadaɣ si tama nniḍen. Ḥamid yes an taḥanutt\ndi Lareb a, ḥala tasusmi-ines i t-yessuksen seg wayen yes a\ndeg wallaɣ-is. Medden yark ttqadaṛent ɣef tmusni-ines. Iɣra aṭas\nn ddin. Ula d limamat mara erqen, ɣur-es i d-ttaran ad tsteqsin. Tikwal ad ak-yini ǧǧi-yi ad d-nadiɣ. Ass neɣ sin umbe d\nad ak-ed-yawi tifrat i temsalt i tettnadiḍ akked wedlis anda i ttyufa. Acu kan netta yeqqar dima ɣef yiman-is belli di tmurt\nibujaden kra n win yes an timqessin ḥettben-t medden d\naxeggaḍ. Netta ulac tama ur t-nezgil ara. Imsulta qqaren-as\nixeddem d wat umadaɣ. Ineggura-yagi qqaren-as iban netta d\namsaltu yefren iman-is. Qqaren-as yesserwel tawacult-is imi\nyeẓra acu ixeddem. Tidett, lemmer mači d limam-agi yesnen kra\nseg imsulta tili acḥal ayagi i t-qemman. Ma d at umadaɣ, yenɣa16\nten s tmusni-ines di ddin. Ansi i s-ed kkan ad d-afen ur aszmiren ara.\nCfiɣ yewwa-s di lǧama snejm en-ed lɣaci. Xedmen-aɣ-ed\nasarag-nsen ɣef “LǦIHAD” akked “TAƔUṬ”. Nnan-aɣ-ed: “\nadabu-yagi amesbaṭli ḥala rṣaṣ ara t-iɣeḍlen, yenɣa ineɣmasennneɣ di tmesbaniyin. Yewtaɣ, ijarḥeɣ u yeksaɣ rbaḥ n tefranin.\nƔef ayagi yark i nerfed leslaḥ mgal-is, nessawel i lɣaci ibuṭin fellaɣ ad yeddu yidneɣ imi d wagi i d abrid n Ṛebbi, mači d yiwen\nḤamid yuɣen tannumi yessusum am u eggun, inṭeq-ed ass-nni\nasmi lɣaci ssusmen maṛṛa. yenna-yasen: “Lǧihad-agi-nwen\nyeqqim kan dagi ɣur-neɣ. Ibulisen yark yemmuten d arraw n\ntudrin-nneɣ. Ula d nutni d imeẓẓula u d lmumnin, akka am kenwi\nakken i d-teqqarem. Ad ggalleɣ ur seḥnataɣ ma teẓram anwa i\nyesselḥuyen tamurt-agi. Tǧa lem d amsaltu ma yemmut ara-dyawin dduwla tineslemt. Mi yemmut yiwen ad d-aren mraw(10)\ndeg umur-is. U kenwi s Wellah igan isem i yiman-is ma teẓram\ntrent seg widak iṭṭfen tamurt s tidett. A yatmaten i yessalayen\ntimura d tasartit akked iɣalen i tt-yessebdaden.\nImmeɣ-ed fell-as imir-en yiwen si zdeffir, ixneq-it. Widak iḥeḍren\ndin, amezwaru d limam-agi-nneɣ, negzen ɣer win akken ad as-tid-kksen si ger ifassen. Yekker din yiwen uwahruḥu ger\nimeẓẓula d wat umadaɣ. Amecwaṛ, limir-nsen, yessusem-iten.\n(Ass-nni win i ten-iḥebsen d yiwen akken weqcic iɣran di\ntesdawit n Blida, issen Ḥamid si zik). Syin ikemmel Ḥamid awalis, ɣas nitni ur bɣin ara:\n- lfetna a yatmaten am tḥemmalt tameqrant mara d-teḥmel;\niteddu uzegzaw d uquran. Ayen i d-tufa zdat-es ad teddem.\nƔurwat ad tǧa lem d ageffur ara yezrin ticki. Ladɣa nekni\nizedɣen di lǧwahi-yagi n Blida. Ass-agi temmeslayem-aɣ-ed,\nazekka ad aɣ-tewtem; yewwas ad d-yaweḍ anida ara ɣtestewtwem s uḥlalas.\nDɣa akken i d-yenna i teḍra. Sin isseggasen\numbe d,umbe d mi mmuten imezwura yeɣran cwiṭ, uɣalen,\nwidak i ten-iɣermen, am lewḥuc. Adrim yuɣal-asen am useqqi,\nsmir-ed mebla cceḥa. Efk-asen ayen d ak-yehwan ur ṛebbun\nara, cwiṭ kan ad d-bernen ɣur-ek. Yuɣal u ebbuḍ-nsen d\nacekkaṛ yeqqerṣen. Ternuḍ-as leḥqara. Ur as-teqqareḍ ara\nmara twaliḍ lexdayem-nsen belli widak-agi kren-d mgal leḥqara\ndi tazwara. Ula d tasartit-nsen ur tban ara. Uɣalen teddun s\ncceḥa umeslay. Lɣaci akken walan ulac lfayda deg-sen, bdan a\njebden iman-nsen. Mebla ma nettu, keč tezriḍ, adabu afuḥan i\nyellan d ssebba n wezgen n warrac yulin s adrar. Yenna-yi-d\nḤamid belli s tta mada-nsen i yerẓan lluzinat n tmurt, staxren-ed\nixeddamen. Skecmen ɣer lḥebs widak i send-yeqqimen deg\nubrid-nsen, ladɣa widak yeɣran. Ternuḍ-as anda ma teddiḍ d\nabaraj akked d wazḍam s ixxamen deg iḍ sɣur imsulta akked\niǧadarmiyen. Akken kan ara cikken deg-k tes iḍ cwiṭ n wul s\ninselmen, ad d-asen ad k-qemman seg uxxam am yir aqjun.\nRran tammurt d yiwen n lḥebs ur nes i tilisa. Nek s yiman-iw,\nazgen n widak sneɣ fɣen s amadaɣ ur sinen abruy di tsartit, u\ntugett ger-asen d arrac imectaḥ yes an gmat-sen neɣ mmi-s n\nem-nsen fɣen meqbel. Lḥaṣun lfetna teṭṭef tiregwa n tmurt. Ur\nwalaɣ ara acu izemren ad tt-yessufeɣ ɣer lxiṛ.\nNeẓra tew er teswi t, acu kan ur nxemmem ara tezmer ad\ntaweḍ s anect-agi n lmut. Di tudert n lɣaci, ulac acu i dyessebganen belli yella win iḥekmen tamurt. Xedmen leḥbus i\nlɣaci ur n edda yara di cre . Nɣan yiwen uselway n tmurt mebla\nma yesteqeleq-iten yiwen. zzenzen cwiṭ-nni n lpiṭrul yellan di\ntniri. Slaẓen imelyunen n twaculin. Ukren acu yukren mebla ma\nnezra ibbizeḥ si temsalin.\nMa yella d at umadaɣ kecmen deg yiwet n tebriṭ yettawin qbala\ns iɣzeṛ. Ǧa len belli lmut uce biw neɣ ubulis neɣ n walba ḍ\niselwayen n tɣiwant ad d-yawi kra i umennuɣ-nsen; Ur ẓran ara\nbelli yal mara nɣen yiwen am akken tawacult-is mara i yenɣan.\nD nitni i yettawin lɣaci ad ddun deg udabu mebla lebɣi-nsen.\nKecmen deg yiwet n tekriṭ (violence) tazefrant tadarɣalt, ula d\na daw n Ṛebbi ad tt-yagi. Anect-a s yisem n ddin, am akken d\nnitni i d-iwekkel Ṛebbi ad ṣeggmen tamurt; ur ḥusben ara imannsen meqbel ad ḥasben lɣaci. Wellah ar llan kra ma snen\ntabruyt n taɣaṭ di ddin… Ddan deg asif i d-iḥemlen armi uɣalen\nugaren asif-nni di lexṣara.\nAsmi zedɣen wigad-agi yessawalen i yiman-nsen imǧuhad\ndi taddart, yeqqar-asen Ḥamid belli eddan tilisa n cre , ur ilaq\nad kken deg win ittqazamen di lbaṭel akked timuḥeqranit.\nYettawi-yasen-d timucuha umcegge n Ṛebbi (TSLF) akked\nimeddukal-is; amek ttaǧan tanefsit-nsen deg uxxam, amennuɣnsen ḥala i wudem n Ṛebbi.\nTazwara, walaɣ amek ḥemlen a t-najin. Ɣas akken d\nasusam di ṭṭbi a-s, ad d-ṛuḥen ɣur-es ad t-steqsin akken ad\nẓren amek i ten-ttwalin lɣaci. Netta yettara-yasen belli win ara\nyemmenɣen netta d yineslem am netta, di sin yidsen ara\nkecmen ɣer tmes. Imi yiwen yenɣa, wayeḍ ula d netta yebɣa ad\nineɣ. Yeqqar-asen imsulta-yagi tettwalim akked iserdasen, aṭas\ndeg-sen d imeẓẓula, ttuẓumen, ttseddiqen, i iḥemlen imawlannsen. Acu kan taswi t-agi n lfetna, tufa-ten-id anda i ten-id-tufa.\nMa qqimen-en ḥeṣlen, ma rewlen-d ḥeṣlen ugar. Tufa-ten-id\ndeg yir lawan akked deg yir amkan. Si tama nniḍen, nitni\nḥekkun-as-ed ɣef leḥbus n tniri i d-snulfan i yimeɣnasen ukabarnsen akked d usufri i ten-sufriyen yal mara ṭfen yiwen armi\ntikwal itettu ccada. Ḥekkun-as-ed amek i neqqen lɣaci mebla\ncre d waṭas n tɣawsiwin nniḍen ur iqebel la qel.\nSeg asmi immuten imezwura yefɣen s amadaɣ, tuɣal tbeddel\ntmuɣli-nsen ɣer lɣaci. Uɣalen ttwalin yark widak ur neddi-yara\nyidsen d icenga. Yeqqar-iy-d Ḥamid fell-asen belli rṣas s wacu\ninɣan atmaten-nsen yesdubbez-asen ulawen-nsen armi ur\nzmiren ara ad semxalfen ger lḥeq akked lbaṭel. Iles-nsen yeččuṛ\nd ameslay n Ṛebbi, di lawan anda ulawen-nsen ččuṛen d aḍu n\nlekfeṛ. Lexṣas n tmusni n ddin d wayen ye nan tudert s umata\nikemmel i umxix deg ubaxix. Lḥasun zegren tilisa n temdanit.\nYuɣal ula d adabu mgal i d-kren, iḥemmel-iten. Imi segmi llan i\nyes edda yark leqwanen ihudden tamurt. Zzenzen lpitṛul n tiniri,\nrẓan lluzinat d tkebbaniyin n ddewla akken ad aɣ-ed-skecmen\nibaṛṛaniyen nessufeɣ s usfel nefka seg idammen-nneɣ i wasif n\nAkken i d-yeqqar umeddakel-iw Ḥamid, yeɣran mači d kra,\nbelli tamurt-agi tes a waqila da wesu sɣur Ṛebbi a zizen.\nYečča-tt leǧhel akked tekriṭ. Tuɣal tifenyent akked weḥwas d\nnutni i d idles akked le wayed n tmurt. Imdanen deg umaḍal\nttzuxun s leqraya akked d wacu i d-snulfan d wayen xedmen,\nnekni nettzuxu s ubbulun i d-nuker si lluzin anda i nxeddem neɣ\ns wacḥal n swaye n tguni i neṭṭes di tkebbanit ansi i d-nettawi\nrrezq-nneɣ... Yewwa-s, iḥka-yi-d belli yessen yiwen weqcic\nittaker-ed adlisen seg uɣerbaz anda yeqqaṛ. Ɣas akken d\ntakerḍa, i k-yenna Ḥamid, acu kan ifṛeḥ imi d adlisen i yes a\ndeg allaɣ-is a ten-id-yaker. Acu kan yeḍsa mi s-ed-nnan belli\nyessexdam-iten i usiɣi n tmes di tegrest, ladɣa ma yili ulac\naǧarnan deg uxxam.\nDeg usseggas-agi yezrin, tuɣal texṣer tegnitt, ger-aɣ akked\nd at rrebrab-agi yellan di temnaṭ-nneɣ. Zik xerṣum ttmeslayen s\nyisem n wegdud, ɣas neẓra ɣelṭen aṭas di tufɣa-yagi-nsen s\namadaɣ. Wanag tura uɣalen d ifer unen fell-aɣ, ccukren armi\nqrib ɣelben win d wimi ttnaɣen. Aneggaru-yagi netta, ifaq-asen,\nur tes iḍ acu yellan deg-sen, dɣa yunef-asen ad xedmen ṛṛaynsen.000000\nDɣa, ṛṛay-agi-nsen ame waǧu iḥuza-yaɣ-ed nekni d\nimezwura. Ur ẓriɣ ara amek i d-ssufɣen fell-aɣ, nek d Ḥamid,\nbelli nettawi-yasen isalen i yiserdasen n Blida. Cegg en-aɣ-ed a\nnesers iman-nneɣ. Nekni ncegge -asen belli ɣelṭen aṭas di\nleḥsab-nsen fell-aɣ. Si tama nniḍen lɣaci uɣalen jebden-d imannsen seg-sen anagar win yettwaṭfen deg umerdax-nsen seg\niḍaren ar umelɣiɣ.\nNuɣal seg ixeddim s axxam,seg uxxam ɣer lǧama , si\nlǧama s ixeddim. Lḥers segmi irennu fell-aneɣ. Nettḥalfu-yas\nyal tikelt ara d-imuqel ɣer-neɣ walb aḍ imezdaɣ n taddart. Nuɣal\nnettraǧu kan asmi ara-d-zeḍmen s ixxamen-nneɣ ad aɣ-awin.\nLadɣa Ḥamid i wumi i tt-ṭṭfen d tuḥsift seg asmi yettnaɣ yid-sen\ndi ddin, di temsalt-agi n lǧiḥad ger inselmen. Ziɣ nitni yeččuṛ\nwul-nsen seg uɣuccu akked ttaṛ. Ahat qqaren-as ma yella\nnzemm-as i wagi axenfuc-is am akken tamsalt-nsen ad tuɣal\nimir-en d tamsalt n lḥeq. Syin ad d-llint tiwwura n rbeḥ mgal\nadabu-yagi ifɣen i webrid n Ṛebbi.\nNḥulfa-yas i tfidi yewwḍen s iɣes asmi yennuɣ Ḥamid di\nlǧama , netta d gma-s n yiwen si cyufa n widak ifɣen s amadaɣ\ndi temnat-nneɣ. Nnuɣ-en ɣef tmezliwt akked timenɣiwt s rṣas,\nanta i d ssuna. Winna yeqqar-as belli d ajenwi i d ssuna. Ḥamid\nyettara-yas belli ma yella dɣa terra-k tmara yewwas ad tenɣeḍ\nalba ḍ, ulac acu yifen di tezdeg tarṣast si deffir temgaṛṭ. Winna\nyewwi-yas-tt i tarba t n gma-s akken kan teḥma. Ur d-yeɣli yara\nyiṭij uzekka-nni mi s-ed-tewweḍ tebratt belli ɣas ad d-yaɣ lekfen i\nNek, nniɣ-as : “arwel ɣef yiman-ik ɣer temdint n tmenɣast”.\nYerra-yi-d belli ur izmir ara ad yeǧǧ taḥanutt-is s wacu\nyett awan aṭas tawacult-is, ladɣa sin watmaten-is imeqranen i tyeḥwaǧen aṭas. Ternuḍ-as yes a kra uttalas yettwalas, ilaq ad tyer di kra n wagguren-agi i d-ittedun. Akka ihi i tella, u si tama\nnniḍen ur yebɣi ara ad as-ksen taẓana warrac-agi iweṛten Ṛebbi\na zizen deg akal. Ur zmireɣ ara ad ak-iniɣ amek i d-iḍebber\ntimegḥelt. Yenna-yi-d belli yurga yewweḍ-ed lajel-is; ur yebɣa\nara ad as-kksen lmenṭeq mebla ma yerra ɣef yiman-is. Yeqqariyi-d yugad Ṛebbi ad t-iḥaseb, acuɣer yunef i wigad-agi yefɣen\nabrid-is ad xedmen ṛṛay-nsen mebla ma yenna-d kra.\nNeqqim akken aṭas n wagguren nett asa ɣef yiman-nneɣ.\nYal mara nekker ad neffeɣ seg uxxam ad nefk tiṭ ar baṛṛa\nmeqbel tufɣa seg ufrag. Nettnejma ed zik seg ixeddim; di\nlǧama nessusum ɣas ma yella win i ɣ-ed-ilaǧen. Acu kan\nsimmal ileḥḥu wakud, simmal nettḥalfu s taẓin n wemxix i ɣyettarǧun. Tuɣal Lareb a akked d Blida d annar umennuɣ n yal\nass. Lbumbat ṭṭerḍiqent di yal amkan, ibulisen ɣellin am\niweḍfen, arrac ur nessin d acu i d tasartit ttwaṭfen d ihdumen ɣer\nlḥebs di lbaṭel. Ad tiliḍ deg webrid tleḥḥuḍ am lmalayek, deg\nyiwen umecwaṛ ad ak-refden ininǧaten s anda ur d-tettuɣaleḍ\nara. Si yal tama tinebbacin n lmut ad d-senɣarent. Deg ass\nleklacat n udabu refden asenǧaq-nsen, Deg iḍ ijenwiyen n at\numadaɣ tettṛefrif tbeḥnuqt-nsen deg igenni. Lɣaci maṛṛa ṭṭfen\ni ebbaḍ-nsen. Win yes an sanda ara yerwel dayen irwel, wiyaḍ\nttraǧun s usirem yefren ad i eddi ubaxix-agi mebla ma iḥuzaten.\nLfetna tcerreq iḍaren-is ɣef tmurt yuli ubuseṭṭaf. Laẓ, lqella\nixeddim, aṣarɣi, leḥqara, takarḍa, ibaṛajen, tarewla, timezliwt,\ntullas yeǧlen, imeṭṭawen, a waz, ta essast, tineṭlin, aduxu, crab,\nlkif, tiwwura n wuzzal, alejlej, iserdasen, ibulisen, iǧadarmiyen,\nirebraben, at umadaɣ, ininǧaten, lluzinat yeṛɣan, lluzinat\nimedlen, iɣerbazen yessusmen, arrac iselben, imɣaren\nyenḥafen, ddin irewlen, imusnawen yessusmen, imusnawen\nyemmuten. Anect-agi yark d wayen nniḍen i yuɣalen d talaba n\ntmurt. Yeqqar-iyi-d Ḥamid s taḍsa belli cwaṭen n tmurt yellan\nttwaqnen, tura fsin-ed si rrebg-nsen. Kra ulin s adrar, kra lsan\nṚuḥen-d rrebrab ɣur-es asmi akken neǧ el dayen ttun-aɣ.\nUr t-id ufin ara. Nnan-as i yiwen si lǧiran-nwen ad as-yessiweḍ\nizen i Ḥamid belli tikelt-nniḍen mara d-uɣalen ɣas ad iheggi\niman-is i yinig ɣer tmes n ǧahenama. Ma yella nniɣ-ak ẓriɣ ayɣer\nyeqqim ur yerwil ara, neɣ amek i d-yuɣ timegḥelt skadbaɣ-ak.\nWanag netta iban-iyi-d ussan ineggura amzun d win ittheggin\niman-is i lmut. Yuɣal yal mara isers anyir-is di lqa a zdaxel n\ntẓallit, ur d-yettali yara alama nɣil waqila yemmut dayen. Yuɣal\ncwiṭ n lehduṛ i necrek yekkes-iten. Iles-is ilha-d d unebder n\nṚebbi di yal dqiqa yezmer ad iḥaref. Yenna-yi-d yiwen ubrid\nbelli ur yebɣi yara ad yeglu yides s imeslayen ur nem in ara. U\nmi t-steqsaɣ ɣef tmegḥelt, yerra-yi-d belli xerṣum ad t-agaden\ncwiṭ, ur yettak ara iman-is d asfel i yicengga n Ṛebbi.\nIṭij yuli-d aṭas n tikal, yeɣli aṭas nniḍen. Amdan ittḥar ad\nyettu, ladɣa ayen ur yeḥmil ara. Nettu daɣen imcumen-nni.\nNuɣal am zik-nneɣ: axxam, ixeddim, lǧama . Acu kan nitni ur\nSeld iḍelli, mi d-neffeɣ si l ica, nufa-d yiwen wehdum\nyessewḥacen n rrebrab la ɣ-ttraǧǧun zdat tewwurt n lǧama .Ur\nnṭiqen ɣer yiwen. Iban am yiṭij deg uzal unebdu d nekni i dqesden. Ne reḍ imir-en amek ara nesenser ɣer zdaxel n lǧama\nakken a nerwel syin, nufa-d deffir-neɣ sin ijaluten i wumi rkant\nleḥwayeǧ, leklacat deg ifassen-nsen. Rran-ɣ-ed sani i bɣan,\nakken i d-yettara umeksa ulli-s. U\ndeg yiwen umecwaṛ nufa-d iman-nneɣ nettwarez s yiwen n\nsselk azuran seg ifassen ɣer zdeffir. Ula d cced-nsen isbeggened acḥal arɣan wulawen-nsen fell-aɣ. Ḥulfaɣ i yifassen-iw qrib\nad gezmen. Ur zmireɣ ad ten-ssembbiwlaɣ wala ad ten-ǧǧeɣ\nakken. Zzuɣṛen-aɣ-ed ɣer tlemmast n taddart s tmegḥal-nsen\nakked ijenwiyen-nsen am tejlibt izamaren. Mkul tikelt ara ne reḍ\na nmuqel ɣer deffir neɣ ad d-nini lḥaǧa, ad d-ters deg-neɣ tiyta s\nt ebbuṭ ujenwi s azagur neɣ tiyta u ekkaz s aqerru.\nWerǧin xemmeɣ belli yezmer ad yaweḍ wass ideg-i ara ɣ22\ned-qerben, nek d Ḥamid. Imi nekni d sin yemdanen yexḍan\ncwal. Ɣas akken, tikwal yettara-yasen s txenfuct mara t-id-laǧen.\nNuɣal nessusum armi uɣalen lɣaci la ɣ-ed-ttmuqulen amzun d\nsin iḥarcen; nelha-d kan d lecɣal-nneɣ, ur nettaweḍ ula d yiwen.\nZiɣemma Ṛebbi aḥnin yeẓra ur aɣ-tzegel ara tbuciḍant-agi n\nrrebrab i d-ihedfen ɣef tmurt.\nAssa, zemreɣ ad d-iniɣ belli walaɣ imir-en iman-iw d win\nyemmuten. Tekmumec tasa-w am tin n tyaziṭ. Lliɣ ugadeɣ ad dsarḥeɣ i waman n tasa zdat warrac-nni ur neswi yara tibṣelt\nyerkan. Si tama-s Ḥamid ikemmel iheddeṛ yidsen am widak\nyessen si zik, amzun acemma ur yelli. yeqqar-asen: « a\nyatmaten, xzut cciṭan, aqla-ken ad tenɣem sin ur nuklal ara.\nLa meṛ nettekka ula deg ulac. Ɣas aneft-aɣ ad nṛuḥ s ixxamennneɣ am akken acemma ur yeḍri.» Nitni ččan akaṛbil. Deg\nimawen-nsen ḥala imeslayen rẓagen i d-sxelḍen d kra\nimeslayen n ddin i sen-d-sḥefḍen cyufa-nsen. U lɣaci yellan din\nbɣan ad d-skecmen iman-nsen lemmer mači d imcumen-nni i\nyewten metwal-nsen aḥlalas d rṣas. Uɣalen ur zmiren ara ad\nasen-bedren ula d yiwen n wawal imi ur ttaǧan yiwen ad asenyehdeṛ. Ula d limam-nneɣ, yellan dag-I d anagi, qrib i t-id-nɣan\nmi n-iṛuḥ ɣur-neɣ ad asen-yessefhem.\nTeɣzi n yiḍ, nitni d asufri deg-neɣ. Uraren yess-neɣ akken\nyetturar wemcic s uɣerda yettwaṭfen deg umerdax. Nek yeffeɣiyi la qel. Wannag Ḥamid ittban-ed am win i sen-izemren. Dɣa\nmi bdan tiyta deg-neɣ akked uḥettet ma yella kra ad d-en-ini\niɣemez-iyi-d Ḥamid amzun d urar i netturar. Yenna-yasen : « a\nyatmaten ma yella dɣa tet ewlem ad iyi-tenɣem, ttxilwat ur d ineqqet ara nek d wagi. Imi\nwagi-nwen. Si zik iḥemmel-iken. Ahat d netta s yiman-is i dyesnulfan fell-i lexbaṛagi ur nṣeḥa yara fell-i. Ma yella tebɣam\nad tenɣam enɣet-ett weḥdes, mači yidi.\nTikelt tamenzut ur as-fkin ara azal i wayen i d-yenna fell-i.\nAcu kan segmi yeṭṭef di rregmat deg-i belli nek d yiwen segsen,\nwwḍen alarmi tumnen belli nek yides mači d imeddukal. Si tama\nnniḍen, nek yufa-yi-d lḥal, teǧǧa tezmert iẓuran-iw iččan tiytiwin\nn ugar n mraw (10) iterassen illuẓen idammen. Ẓriɣ-t d win\nyebɣan ad iyi d-yessukes seg ifassen n cwaṭen-nni. Nek\nkecmaɣ imir-en deg yiwet n tsusmi lqayen anda ḥala nnehtat\nimeṭṭi i wumi sellaɣ yettal-id seg-i. Ḥamid, ad fell-as ya fu Ṛebbi,\nyesbeṛ-asen i lewḥuc-nni makken i d as-sɣarṣayen leḥwayeǧ\nyellan ɣef yiri-s akked mi d as-ssaɣayen times deg iḍaren-is\nakken ad d-yenṭeq ma yella kra yeẓra.\nMeqbel tafejrit, walaɣ yiwen akken n wemɣaṛ bu tčamart\ntamellalt i s-ed yewwḍen ɣer tmiṭ, mi d-yusa s wezmumeg n\nllufan ɣef icenfuren-is. Iddem-ed ajenwi si tmuẓiṭ-is i d-yewwi ɣef\ntuyat. Yekka-d deffir Ḥamid yellan ur iban d acu yeqqar deg ulis, syin is edda-yas-ed leqḍa ujenwi ɣef temgarṭ-is tazedgant.\nUr zmireɣ ara ad medleɣ allen-iw. Lliɣ nezɣeɣ deg allen\numeddakel-iw i d-yettmuqulen ɣer tama-w. Mmektaɣ-ed imir-en\nasmi akken i yi-d-yeqqar belli netta yessaram ad yemmet d\namǧahed am widak yemmuten di lgerra n Fṛansa. Ḥulfaɣ-as\nimir-en belli anecraḥ n wallen-is umbe d mi d-yessufeɣ ṛṛuḥ\nyessebgan-ed am win iwweḍ-en lebɣi-s. Bdiɣ acihed, mebla\naḥbas, ttraǧuɣ amɣaṛ-nni n cmata yerran iman-is d imcegge n\nṚebbi deg akal ad d-yass ɣur-i akken ad iyi-yezlu ula d nek.\nUr umineɣ ara iman-iw mi sliɣ i ccif-nsen, yessawal-asen\nakken ad kkren ad sahlen. Ur\numineɣ ara iman-iw mi d-tkakiɣ ger ifassen n limam-agi nneɣ.\nYett raḍ ad iyi-d-yekkes sselk s wacu i yi-cudden ifassen s\nIḍ-nni, ad tecfu fell-as taddart. Tacalawt teṭṭef win akken i syeqqaren i uzal nek d Uzzal. Ḥulfaɣ i yiman-iw am win i dyuɣalen si seddaw wakal. Sliɣ meqbel tadyant-agi belli widak\nyark i d-yessuksen seg ufus n yemcumen-nni uɣalen am widak\nAyen yemgaraden aṭas deg ayen yeḍran yidi seg imir-en tuɣaliyi lmut am tebbuct n temɣart ansi i d-teṭṭḍaɣ am llufan tazmert i\ntudert-iw. Ɣas akka yemmut, ass-a, umeddakel-iw, ẓriɣ mači\naṭas i yi-d mazal ad rnuɣ ɣur-es sanda yella. U ẓriɣ daɣen\nbelli amḍiq anda yella tura yif tizeṭ n ddunit-agi ma yefka-yak-tt\nyiwen di tidikelt ufus-ik.\nD netta i yesmaren talweḥt n wakal tamezwarut ɣef\nyeblaḍen iɣummen mmi-s iḥeml ugar n yiman-is. Si zik\nyettwehim deg uqcic-agi i s-ed-yefka uxellaq d asusam isnen\nḥala lecɣal-is. Yettwari-yas-ed Ṛebbi am win ittasmen seg-es.\nAss-a, hat-an yeẓẓel am ujebbad deg akal asemmaḍ, deg\nuxejiḍ yedreɣlen. Iban-as-ed imir-en am yiṭij deg uzal, ifhem d\nnetta yark i yeḥmel aṭas deg arraw-is. Tasusmi yellan ger-asen\nakked wakal-agi azeggaɣ n tenṭelt yesnerna deg ul-is leḥmala\nyes a ar ɣur-es. Akk diɣen yesnerna aɣuccu n widak i t-yenɣan\nakka d ilemẓi.\nMi yekfa limam asarag-is s wawal: « nekni n Ṛebbi, ad\nnuɣal ɣer Ṛebbi.» Yefka-yas-ed awal i baba-s n win yemmuten\nakken ad d-yini awal aneggaru.\nMass Qebbani yebda-d imir-en ameslay-is.\n- Ad neḥmed Ṛebbi ad t-neckeṛ ɣef ayen i ɣ-ed yefka d wayen i\nɣ-yekkes. Yal yiwen deg-neɣ yura-s Ṛebbi a zizen a layan\nacḥal n wussan ara yedder di tkurt-agi n wakal. Yiwen\nasseggas, wayeḍ lqern, ḥala Ṛebbi s tmusni-s i yezṛan ayɣer.\nAcu kan mara tili d lmut n Ṛebbi nsebbeṛ nessusum.\nIssusem imir-en mass Qebbani. Imuqel s agraw-nni n lɣaci i\nd-yusan si tudrin-nni i d-yezzin i Lareb a. Seg imɣaṛen iccurfen\ns arrac imectaḥ, ussan-ed ad ḥedṛen i tenṭelt n yiwet n t eqquct\nn wezrar yugin ad yeḥbes tiɣerṣi. Yulwa wudem-is seg u waz n\nsin wussan. Yuɣal amzun d aceṭṭiḍ i wumi yexsef waṭas n\ntnelwa akked lexyuḍ. Tamxixt ideg yezzer ass-a, yeẓra d taluftis weḥdes kan. Imuqel tikelt-nniḍen ɣer widak i d-yusan ɣer\nlǧanaza. Aṭas i ye qel seg widak yessen zik. Syin ikemmel\n- Ḥamid, ad fell-as ya fu Ṛebbi irḥem-it, d yiwen ur neḥmil ara\nlbaṭel. Ɣas d netta i d amaẓuz ger warrac-iw, zemreɣ ad d-iniɣ d\nnetta i d lemxiyeṛ ger-asen.\nDin ulint-ed tmeqwa n waman imerɣanen ɣef yiri n wallenis, taɣect-is tṛuḥ am tin ibḥebḥen deg yiwen umecwaṛ:\n-U widak i t-yenɣan d arraw n leḥram, ur nessin d acu i d Ṛebbi\nwala acu i d ddin-nneɣ azedgan. Tasartit d lqella n tmusni\nsderɣlen-asen allen-nsen. Tecfam ɣef asmi akken yella lǧama\nḥala imɣaṛen i t-yettačaṛen, netta di l meṛ-is akken kan\nyessaweḍ tza (7) isseggasen, i yekcem yettẓala yid-sen. Aɣilif-is\nameqran d amek ara iseddu tudert-is deg ubrid n Ṛebbi.\nWammag, widak-agi i t-yenɣan am lewḥuc, llan ttmenṭaṛen s\ntquṛar n crab deg ifassen-nsen, zennun, ttakren, ssexṣaṛen\nasmi netta yufa-t-id lḥal icab di tigduda tineslemt iga deg ul-is.\nAy atmaten bɣiɣ ad asen-tinim belli snaɣ ismawen-nsen yiwen\nyiwen u ddunit ɣezzifet akken ad arreɣ ttaṛ-iw. Init-asen anda\nma ddan afus-iw ad ten-yaweḍ s axjiḍ-nsen am yemṣa ṣa i dyessufuɣen tiɣirdmawin seg uxjiḍ-nsent.\n(10) n yismawen n widak yettekan di lmut n mmi-s. Dɣa\n- Lemmer d yiwen i d-yusan yenɣa-t s tarṣast s aqerru, ahat ad\nsebbṛeɣ; ad as-iniɣ liḥala n tmurt i d-yennan akka, yura-tt Ṛebbi\na zizen; neɣ iwweḍ-ed lajel-is. Ala widak-agi, a dawen n Ṛebbi,\nussan-ed s lemzegga n taddart. Teɣzi n yiḍ i ssufriyen deg-s\nmeskin. Ssarɣen-as ula d iḍaren-is lewḥuc-agi i wumi ur iṣub\nara leqran seddaw tgaṛjujt-nsen. Iqqim-asen kan d awal aḥarfi\nsufella n yiles. Ttkellixen i lɣaci belli ɣef wudem n Ṛebbi i ɣef\nttnaɣen. Netta Ṛebbi yeẓra belli ɣelben cciṭan di lbaṭel xeddmen.\nAd asen-iniɣ belli nek ṛzan-iyi ul-iw, u ɣef aya ttaṛ-iw ḥlal segsen. Anda ma ddan, di ddunit neɣ di laxeṛt, yewwas ad hemjeɣ\ndeg ulawen-nsen alamma ggezreɣ-ten, akken ccaḍen ass-agi\nul-iw. Yenna-yak Ṛebbi a zizen di leqran, win ara yenɣen yiwen\nn wemdan mebla ssebba am win ara yenɣen imdanen maṛṛa.\nTaggara-s d times n ǧahenama ansi ur d-iteffeɣ ara i lebda. Deg\numur ad ṛuḥen ɣer widak iččan tamurt di sṛayat-nsen, lhan-ed d\nigellilen akked iẓawaliyen, ad ten-ttḥeqqiren akk ad t-neqqen.\nAd asen-iniɣ abrid-agi d abrid n lbaṭel. Ur tezmireḍ ara ad dtawiḍ ayen ilhan s webrid ucmit. Awal-iw ɣer da i yekfa, a Ṛebbi\nsuref-iyi anda ɣelṭaɣ.\nYessusem seg imir-en.\nYuɣal-ed lɣaci s tsusmi iqebṛen si tmeqbeṛt. Iwweḍ-ed\nyiwen ilemẓi ɣer tama n limam i yellan ileḥḥu s leḥzen di\ntlemmast n lɣaci, yenna-yas s ameẓẓuɣ makken yennezrureb di\ndqiqa am umulab di tlemmast n wehdum ileḥḥun. Ur yefhim ara\nimir-en limam acu i d-yeqsed s imeslayen-agi :« ina-s i Qebbani\nass-agi ad d-nawi lqeḍ-is».\nYuzzel-ed imir-en ɣer mass Qebbani i yellan ileḥḥu ɣer\ntama n umeddakel n mmi-s akked yiwen seg arraw n le mum-is.\nAkken yewweḍ limam ɣur-es, yessefhem-as s usqewqew belli\ntura i d-iṛuḥ yiwen seg ilmeẓyen i d-cegg en at umadaɣ, nnanas-ed belli ass-agi a t-nɣen. Uɣalen wudmawen n widak i dyeddan ɣer tama-s d iwraɣen amzun yuli-ten-id waṭan.\nIcmumeḥ-as-ed imir-en mass Qebbani armi i d-banen uglan-is n\nYelḥa yizen-agi ger lɣaci am uɣemɣum deg ass n tegrest.\nTaddart yark tesla belli at umadaɣ bɣan ad nɣen mass Qebbani.\nTikelt-agi, akken ma llan yark lɣaci i ḥeḍṛen, ḥulfan i wayen\nakka iḍeṛṛun d lbaṭel aḥarfi. Ɣas s tufra kan, heddren yark belli\nmači d lḥeq ad tenɣeḍ aqcic syin ad ternuḍ baba-s imi i d-yenna\nkra imeslayen i t-iqerḥen. Acu kan, si tama nniḍen, ur s in acu\nizemren ad xedmen imi ula d nitni ulac acu ara sen-iḍemnen ur\nd-tezzin ara yewwas fell-asen. Widak iḥarcen, dayen deg allaɣnsen aṭas i telḥa tikti unejli si taddart. Qqaren, ger-asen d\nyiman-nsen, ahat ad d-uɣalen yewwas asmi ara t eddi taluft-agi.\nẒran makken inɣan aqcic-nni n Qebbani, win akken ur netteki la\ndi tmecṭaḥ la di tmeqranin, dayen ulac acu izemren ad d-yeṭṭef\nimexlaq-agi ɣef tufɣa seg ubrid n Ṛebbi.\nD awezɣi ad qqimen ur d-tezzin ara fell-asen yewwas.\nLfetna tga am usemmiḍ, tzemreḍ ad as-tḥalfuḍ, tamuɣli ur tttettwaliḍ ara. Ur tes i acu ara tt-iqazmen, themmel am yilef\nyettujerḥen, themmej deg uzegzaw akked uquran.\nDeg uxxam n limam, mass Qebbani yeččuṛ s tira qrad (3) n\ntewriqin. Syin yerra-tent ɣer qrad (3) n tjellabin anda yura\ntansiwin n warraw-is akked tansa n temeṭṭut-is yellan di\ntmanɣast. S wecmumeḥ yugin ad yekkes tura seg udem-is,\nimudd-itent i limam i s-ed-yennan:\n-a si Ḥmed, mači d ṛṛay tiɣimit-ik dagi, ass n wass-a. S iɣ yiwen\numeddakel-iw di Blida, s lfeṛḥ ara k-yessens ɣur-es sima ara dyaweḍ wass n tmesrifegt ara k-yarren ɣer tmenɣast. Akken ur\naɣ-ed-ttwalin ar medden, ad tgezmeḍ seg uxxam-iw ayla lḥaǧ\nMussa yettawin s abrid. Ad as-iniɣ i Mulud, mmi-s n xalti-k ad kyarǧu s ufergu-s. Ulac anwa ara yeẓren; di semmus(5) n\ndqayeq, ad asen-tezmiḍ qeḍran s allen i widak i d aɣ-iɣuccen.\nMa d wigi akka za ma yefɣen abrid n Ṛebbi, d Ṛebbi ara tenisnegren ma yebɣa ncallah.\nIgzem-as-ed imir-en mass Qebbani awal:\n- A lḥaǧ Sma il, lxiṛ-ik meqqer aṭas, tbeddeḍ yidi am gma, ur\nẓriɣ amek ara k-ed-rreɣ ula d ibizzeḥ seg-s. Ẓer kan, arraw-iw\nad fehmen tamsalt ma yella tessawḍeḍ-asen tibratin-agi-nsen.\nNniɣ-asen ad d-lhun d yanbabat-sen akked yessetmat-nsen. U\nrniɣ-asen ayen yark ẓriɣ ɣef widak yenɣan gmat-nsen. Nutni ad\nmuqlen acu ara xedmen asmi ara tefru.\nInṭeq-ed imir-en limam:\n- Ahya gma! ini-iyi-d, yakk ur tebɣiḍ ara ad t-cegg eḍ arraw-ik\nɣer lfinga, wa d-teǧǧeḍ tameṭṭut akked snat tuqrar i laẓ akked\nlemḥayen. Ṛuḥ kan xdem akka i k-ed-nniɣ; Ttaṛ mači dayen ara\nifuten. Yernu xerṣum lemmer i d as-nezmir.\n- Yakk, keč a ccix d win iɣran leqran. Teẓriḍ d Ṛebbi i ɣ-yuran\nacḥal n wussan ara nes eddi di ddunit. Ma yella ass-a i k-yura,\nass-a ara temteḍ, ma yella umbe d lqarn, ihi umbe d lqarn. Ur\ntezmireḍ ad tzadeḍ wala ad tesneɣseḍ ula s dqiqa. Ihi a gma,\nlḥaṣun ass-a dagi ara ternuɣ. Ma bɣan cwal aqli-yi dagi ɣur-sen.\n-a si Ḥmed ur asen-tezmireḍ ara. S an timegḥal; ttidiren di\ntẓegwa. D tidett, nutni ma bɣan alba ḍ ishel ad t-awḍen. Ma\nyella win i ten-yebɣan ulac anda ara yaff ṛṛiqa-nsen. Yernu ahat\ntecfiḍ fell-asen. D widak-nni zik yettmenṭaren di taddart. Uɣalen\ntura sersen-d rrehba di tuddar-agi-nneɣ...Tazwara, nezmer ad\nd-en-ini s an ssebba ma fɣen mgal adabu, acu kan syin uɣalen\nɣelben-t di tlufa i d-itekken seg-sen. Aɣbel-nsen ameqran d\ntimenɣiwt; Ǧa len ma yella nɣan aǧadarmi neɣ abulis yella kra i\nsnernan di temsalt-nsen. Ṛebbi yeẓra d adabu i ten-iḥetmen ad\nfɣen s amadaɣ deg aṭas n tikal. Azgen n widak yefɣen, fɣen si\ntagdi n lḥebs akk timenɣiwt mebla ma eddan di cra . S kra n\nwin cikken, imsulta, deg iḍ (s timelsa n lininǧa) ara d-ṛuḥen ad tleqḍen seg usu. Dɣa seg imir-en, ulac abrid ar win ara yawin.\nYeffeɣ-ed yizen belli neqqenten, ma na anwa izemren ad\nyetḥeqeq. Acu kan daɣen widak-agi yefɣen, ad twehmeḍ ayɣer,\nifeɣ-iten la qel seg asmi fɣen s amadaɣ. Ad as-tiniḍ d ttaṛ i bɣan\nad d-arren si lɣaci ur neddi yara yid-sen. Ternuḍ-as lqella n\ntmusni di ddin-nneɣ. Uɣallen ḥarsen-tt yiwen n weḥras di ddin, u\nlemmer ad d-tawiḍ imeddukal n Nnbi (Taẓallit d slam n Ṛebbi\nfell-as) ur tt-ttelliken ara ger-asen. Kullec-nsen ikeffu s ujenwi.\nUgadeɣ a gma, qrad(3) isseggasen-agi yezrin ad ifen widak i diteddun. Mkul maṛa ẓẓallen deffir-i di lǧama qqareɣ-as kan tura\nad yekker yiwen seg-sen ad i-yezlu si zdeffir.\nTers-ed tsusmi ger sin imeddukal yewet zman ɣer iɣisan.\nUla d yiwen seg-sen ur ixemmem ad d-yaweḍ wass icuban\nwagi. Ass-a, tamurt tuɣal d annar n ilefḍan akked wammus.\nIdammen uɣalen ttmirin akken yettmiri ugeffur anda nniḍen.\nWerǧin meyzen belli yezmer ad d-yaweḍ wass anda d arracnsen ara sen-yuɣalen d iwaɣezniwen, yerna s yisem n ddin\nttwalin si zik d azedgan. D tidett ula d nitni fɣen yewwas s\namadaɣ. Llan meẓẓiyit, u ass-nni iban anwa i d acengu. Ɣas\nyeḍra lbaṭel di kra imeḍqan, di tugett n tegnatin amennuɣ-nsen\niban am aggur deg ass n tziri.\nImir-en seg yiwet n texxamt d-isuman aḥanu, teffeɣ-ed yellis limam tamectuḥt, tin akken i sen-d-yewwin iḍelli latay.\nYexenčew yark wudem-is seg imeṭṭawen; iban ula d nettat ur\nteṭṭis ara. Tenna-yas i mass Qebbani s yiwen n ṣṣut yeṭenṭunen\n- Ḥamid iffer timegḥelt-is deg yiwen uxjiḍ iɣaz seddaw lamusyas n wuzzal. Ad tafeḍ yerra s ufellas qrad(3)n tkarlajin\ntimeqranin. Ma yella kra yellan ddem-itt-id.\nIkker baba-s imir-en ɣur-es, iṭṭef-itt-id si tuyat-is, syin yerratt s leḥder ɣer texxamt-nni ansi i d-teffeɣ. Yufan zdaxel\nyessetma-s yeqqimen s tsusmi d leḥzen. Dɣa irfed-ed taduli.\nSyin yesɣim yelli-s, iṭṭanez, yekkes-as tibacmaqin-is. Yeẓẓel-itt\ndeg ussu-s dɣa yessuden-itt-id seg unyir-is.\nYugi mass Qebbani win ara yeddun yides s axxam-is,\numbe d mi d-yelqeḍ cwiṭ si lmakla i s-ed-sersen d imensi deg\nuxxam umeddakel-is. Deg ubrid-is yemlal-ed aṭas lɣaci i dmazal ur kcimen ara s ixxamen-nsen. S kra n win i d-yemlal\nSegmi yesla i lmut n mmi-s, ur t-id tekka tiṭ. Dɣa tura makka\nyekfa kullec yebɣa ad yeṭṭes taguni iḥeqqiyen; yebɣa ad yeṭṭu\nbelli ččan-as tasa-s widak-agi ur nessin ara Ṛebbi. Ixemmem\nbelli akka tura ad yew eṛ ttaṛ seg-sen. Acu kan ad d-yaweḍ\nwass ideg-i ara d-ters talwit, u widak yettekkan yark deg usufri\nakked tmezliwt n mmi-s, ad xelṣen imir-en.\nYenna ger-as d yiman-is, ad yesseqwi di tẓilla-s asteqsi n\nṚebbi arma d ass ideg-i ara s-ed-yemmel amek ilaq ad asyeddu i temsalt-agi-ines. Acu kan ass-a d ass n tguni. Taguni\nṬwiqan yark n wexxam s an icebaken n wuzzal. Tawwurt\nula d nettat n wuzzal; ẓẓayet aṭas. Yenna ger-as d yiman-is belli\nmmi-s yeẓra acu i iḍerun. Degmi i iḥerrez yark akka i wexxam.\nSyin iṛuḥ ɣer texxamt anda sarsen legrawez yark n wexxam, imi\nǧǧan amḍiq i yime wuza. Am ugecmuc yeqquren iḍegger imanis mass Qebbani ɣef umeṭṛaḥ amezwaru i iwala zdat-es.\nAkken kan dɣa isers aqerruy-is ɣef tsumta iwala zdat-es am\ntilibizyu arraw-is asmi llan d imectaḥ; ass-nni ḥala arrac i dilulen. Lḥara n wexxam tettban-asen-d am yillel. Ulac acu ur\nten-nettawi si teɣmert ar tayeḍ. Tturaren timbbufra, alqafen,\ntuqqar, ddabax, illelucen, tiḥjuṛin d tcirett, amrar d waṭas n\nwuraren i d-snulfuyen yal ass. Yemmat-nsen si ṭṭaq n tkuzint\ntett assa-ten-id ma yella i ten-yettaɣen. Imekta-d imir-en belli\nḤamid asmi yella d amectuḥ ur yemxallaf ara netta d watmatenis, imi incef anect-nsen neɣ tikwal ugar nsen.\nDeg ussan-nni, mass Qebbani yeṭṭef ixeddim di lluzin yellan di\nLareb a. Ɣas yew eṛ cwiya ixeddim, allaɣ n lɣaci yers, ulac imiren tilufa-agi i d-yennulfan tura. Imir-en ččan medden aɣrum armi\ni t-ṭeggiren. Degmi yettru tura mi yettnezzih deg ussan-nni anda\nnniya n wulawen tettemyezwar nettat d tizeṭ n tmuɣli deg arrawis. Ur yeẓri yara tura ma yella d amekti i d-yettmekti neɣ d\nanekcum i yekcem di targit. Ula din yegguma ad yessekcem\ntidyanin yeḍran tura d warraw-is.\nYugi ad d-yemmekti belli yiwen seg-sen hat-an yeẓẓel s\nsnat lmitrat seddaw wakal ɣer tama n yemma-s i t-yezwaren\nasmi yeḥbes wul-is akka kan. Ur yebɣi yara ad d-yerr ɣer lbal-is\nbelli ameqran-is hat-an di Marikan yettnaɣ d zher-is amek ara d30\nyawi lekwaɣeḍ-is. Aneggaru ittu-t belli yuɣal am uqjun inecfen\nseg-asmi i tewwin si tesdawit n Blida ɣer l eskeṛ. Ayen yark\nyebɣa d tamuɣli-nsen tura ɣer lḥaṛa amek ttaḍsan am yefrax\nizedganen zdat wallen n yemmat-nsen tacebḥant. Yemḥa yark\nayen i d-yernan n iɣeblan; Yesfeḍ aḥbas n lluzin n Lareb a\nakked ustixeṛ seg uxeddim; Yekkes isseggasen n tuǧla akked\nlaẓ i t-yesbbehdlen zdat warraw-is. Ula d tullas timecṭaḥ ur\nasent-ed-yewwi ayen bɣant. Kkrent-ed di lmiziriya, werǧin ččant\nar tawant. Degmi yuɣal yers am tebḍant; Azewax-nni yella d\nilemẓi, yefɣen d amǧahed asmi tizyas mazal ttbibintent tiyayatinnsen, tewet-it ddunit armi yuɣal yezga uqerruy-is imal ɣer wakal.\nDdunit tesselmed-as sbeṛ akked usmecṭeḥ n yiman-is.\nTessawḍ-it armi qrib yeqbil akarni n yemǧuhad, win akken yugi\nmi iwala acu iwala seg umyezwer s adrim. Imeddukal-is yuɣalen\nimir-en d imɣaren ur fhimen ara amek yugi akaṛni di lawan\nwidak yark werǧin snen acu i d amadaɣ s an ikaṛniyen. Segmi\nteḥbes lluzin anda ixeddem i ṛeq-as anda ara yerr. Yesseḍḥa\nula d anadi n ixeddim nniḍen. Ur yebɣa yara ad yuɣal ɣer\nimeddukal-nni, d wumi yennuɣ aṭas imi beddlen lbistat-nsen\numbe d mi tewwi tmurt azarug-is.\nYers-ed yisiḍ di targit-is. Amzun d alba ḍ s wefḍis n nḥas i\nt-yekkaten ɣer tafkert uqerruy-is. Yebɣa ad yemdel imeẓẓaɣ-is\nakken ur isel ara i z aḍ-agi yerwin ul-is. Ixemmem deg ul-is\nahat d alejlej n win i wumi yemmut mmi-s yeḥmel xir n wayen\nyark ileḥḥun di ddunit. Dina i d-yetkaki.\nZiɣemma yella win i d-yesṭebṭuben di tewwurt s tidett. Irfeḍ-ed\niman-is s la gez n win ur neṭṭis ara sin wussan. S wallen\nyeččuṛen d nadam akked ifassen yelleɣwan, iṛuḥ ad d-yelli\ntawwurt n wafrag. Yelli-d tawwurt, yebda issefeḍ s iḍudan\nimeccaḥen allen-is akken ad iwali anwa i t-id iceṭnen si tguni-s.\nIxeṛṛa ɣer zdeffir mi iḥulfa, i txenfuct n tmegḥelt i wumi\nyettwagzem uteyyut-is, ters-ed am yir tawkilt ɣef yedmaren-is.\nIrfed aḍad-is ɣer yimi-s, syin icuhed. « la ilah ila allah,Muhamed\nAqcic-nni is an kra ineẓdan yefruza en di tamart-is ikkes-as\nackil i tmegḥelt-is. Syin yenna yas i mass Qebbani: « mmet a\nya daw n Ṛebbi.» Ijbed di znad, iserreḥ-as.\nAcemma ur d-yeffiɣ; t ekkeṛ tarṣast deg uja bub n\ntmegḥelt. Akken iwala mass Qebbani acu iḍeṛṛun ifka-yas tiyta n\narkel s idmaren i weqcic. Dɣa aken yemmeɣ ad as-ed-yekkes\ntimegḥelt-is iwala imeddukal-is yellan fren di teɣmert n wezniq\nmi la d-ttazalen ɣur-sen. Amcum-nni mazal-it yeṭṭef di tmegḥeltis, yugi ad as-iserreḥ. Akken iwala akken, yuɣal yekcem s\naxxam-is. Imedel-ed tawwurt–nni n wuzzal s isekṛunen yark\nyellan degs. Syin d tazla ɣer wanda tella texxamt n mmi-s. Imi\nḥala taxxamt-nni i yeǧǧa akken ur tt-yessexdem ara i we waz.\nSrid, qbala ɣer umeṭraḥ n mmi-s. Yeẓẓel seddaw-s, inuda\nma yella kra ara yaf. ulac. Syin yekker-ed, izuɣer-ed ameṭraḥ\nɣer yiwet n teɣmert n texxamt. Imuqel s akaṛlaj ma yella kra ad\nd-ibanen. Ulac. Dɣa yebda asṭenṭen s ufus-is ma yella ad d-yerr\nAmecwaṛ yufa amzun d lɣem yersen di tegnitt. Ye reḍ ad dyessali tablaṭ-nni s yeccaren-is, ur yezmir ara. Dɣa d tazla ɣer\ntkuzint ansi i d-yewwi yiwen ujenwi ameqran yufa di leqjaṛ. Dɣa\nimir-en isekcem lmus ɣer tkaṛlajin akken ad d-tali teblaṭ. U\ndayen yeḍran. Akken i d-tuli cwiṭ, i awen-itt-id s iḍudan-is yečča\nlḥif di tniri.\nTimegḥelt d taqdimt, tes a sin ikerṭac zdaxel-is akked d\nyiwet n tkaṛtunt tamectuḥt ɣer tama-s ideg-i llant qrad(3) n\ntkerṭac nniḍen. Iban-ed yefṛeḥ mi tt-iwala. Irke imir-en ɣef\ntgucrar-is, anyir ɣef ukaṛlaj iḥemmed u yettcekkir di Ṛebbi i s-ed\niceg en widak seg wumi ara d-yerr ttaṛ-is. Inna ger as d yimanis ma yella yessaweḍ ad ineɣ yiwen seg-sen yeqbel ad yemmet\nakken s tasa-s isemḍen.\n(20) n yergazen i yellan qimen am widak yettraǧun kra. Issawelasen i widak yefṛez ger-asen. yenna-yasen:\n- acu i tebɣam?\nYerra-yas-ed yiwen seg-sen;\n- a si Qebbani, nebɣa ad ken-nẓer yiwet n dqiqa. Awal aḥarfi\nsyin ad k-neǧǧ.\n- acu i tebɣam? i wayen akka i txedmem tura d acu-t ihi? aqli a\nsellaɣ; init-ed ayen i ken-yehwan!\n- Nenna-yak lli-d tawwurt, teffeɣeḍ-ed a nqeṣer. Nes a aṭas n\ntɣawsiwin ad ak-tent-nini.\nIxemmem ger-as d yiman-is belli yezmer akken ara yesḍil\naqerruy-is si tewwurt ad t-id nɣen. Acu kan s semmus-agi(5)\nikerṭac yes a ur yezmir ara si leb id ad d-yenɣ yiwen seg-sen.\nDɣa iddem-ed isers timegḥelt ɣer tama n tewwurt. Isebded-itt\nɣef txenfyac-is akken ad yizmir ad tt-id-yerfed si zdat n wemnaṛ.\nDɣa yenna-yasen i widak yeqqimen di lḥara:\n- Cegge t-ed ccif-nwen weḥdes ma yella kra yebɣa ad d-yini,\nwiyaḍ ad n-grin ɣer zdeffir. Ur ken-umineɣ ara.\nḌsan aṭas ilmeẓyen-nni yellan la ttqesiṛen di lḥara. Yennayasen win i ten-iḥekmen belli yeshel ad t-id-yejbed ma yella\nyeffeɣ-ed zdat tewwurt. Dɣa kkren-d uɣalen ɣer tama n tsemmit\nn wuzzal n lḥaṛa; Ḥala ameqran-nsen i d-yuẓan ɣer zdat n\ntewwurt ansi i d-yeffeɣ mass Qebbani. Syin yenna-yas-ed bu\n- Twalaḍ amek i tḥarceḍ. Mebla cwal nezmer ad nefru timsal\nyenna-yas-ed imir-en mass Qebbani:\n- Acu tebɣam tura seg-i. Yakk win i ken-yerḥan dayen tenɣam-t\nInṭeq-ed winna s ucmumeḥ am win yuɣen tannumi\n- Ayen nebɣa tezriḍ-ṭ. Nebɣa kan ad d-tefɣeḍ ɣur-neɣ akken ad\nd-tessutreḍ smaḥ ɣef ayen akken i d-tenniḍ tasebḥit-agi di\ntenṭelt fell-aɣ. Teẓriḍ aṭas n lɣaci i d-yusan seg aṭas n tamiwin u\nanect-a iḍuṛṛaɣ aṭas. Barka-yaɣ idammen. Mmi-k ad fell-as\nya fu Ṛebbi d netta i tt-id yewwin i yiman-is. Ma yelha wul-is\nṚebbi ad t-yawi ɣer ṛṛeḥma-s. Ma diri-t ur yes i yiwen acu i\nyezmer ad as-yexdem. Ma d keč, ssuter-ed smaḥ tura, syin ad\ntuɣal targa n waman s amḍiq-is amzun acemmek ur yeḍri.\nMass Qebbani yeǧǧa ṭṭaq ansi yella la s-iheddeṛ, iṛuḥ yellid tawwurt s la qel. Dɣa akken i tt-id-yelli yark, yeɣlli-d deg udem\nn win akken-nni iḥekmen widak yenɣan mmi-s, la s-edittecmumuḥ s wuglan-is imellalen am udfel yefren di teẓgi n\ninezḍen iberkanen. Ul-is yebda la iḥebbek; ur yeẓri ma yella si\ntagdi ad t-nɣen neɣ si tcallawt n lǧahd iṛuḥen; yufa-d iman-is ur\nyezmir acu ara yexdem zdat tejlibt-agi iwaɣzniwen iɣilen belli d\nnitni i d imawlan n tidett i d-yefka Ṛebbi i lɣaci. Dɣa yenna-yas\n- Amek tenɣam mmi, yerna tebɣam ad ssusmeɣ. D acu-t wagi\nma yella mači d tihudit. Ma tebɣam tameḥqranit xeṛṣum bɣut-ett\nMyesmuqalen deg allen am sin icenga yettnaɣen si zik.\nIfeṭiwjen i d-ṭṭeggiṛent gan am sin ijenwiyen yettnaɣen deg\nubeḥri asemmaḍ. Yiwen d amɣaṛ kercen wussan iberkanen si\ntmelɣiɣt, wayeḍ d ilemẓi, d aterras akken yebda amured ɣef tlufa\nn ddunit. Amecṭuḥ icuba ameqran asmi yella anect-is; ameqran\nicuba acu yezmer ad yuɣal umecṭuḥ. Mlalen deg yiwet n tegnitt\nsin yexfawen n wemrar deg i yal yiwen yezzuɣur ɣer yidis-is\narmi qrib ad yeqqerṣ. Ulac tifrat. D awezɣi umsefhem ger-asen.\nƔur-sen kan ḥala ad myezmaḍen am lmut akked tlalit. Wanect-a\nfehment di sin.\nIssufeɣ-ed imir-en bu tčamart tameẓyant si lǧib-is, isers-astt ɣef yedmaren i mass Qebbani. S ufus nniḍen iṛuḥ ad t-idyejbed si lkum n lbista-s akken at yawi s imeddukal-is. Dɣa\niwexeṛ mass Qebbani ɣer yiwen yidis u yerra s lemɣawla afus\nucengu-ines seddaw teɣṛut-is. Syin yefka-yas tiyta s tka burt\nufus-is s anzaren.Din,yeɣli bu učamaṛ ɣer deffir. Akken iwala\nakken-nni issufeɣ-ed a baṛ si tmeẓyant-is di lewhi n mass\nQebbani i d-irefden imir-en timegḥelt-is yellan ihegga-tt zdeffir\ntewwurt. Iwhem yilemẓi-nni mi iwala tarṣaṣt-is ur t-tḥuza yara,\nakk daɣen mi t-iwala s tmegḥelt. Ur yeḍmi ara ula d yiwen\nwebrid belli yes a-tt. Tixnefyac ɣef yedmaren-is, ijbed znad qrib\ns lfaṛḥ. Yeṛeqraq weqcic ɣef u rur-is am teslent yerkan.\nUzlen-d imir-en imeddukal-is yellan ɣer tsemmit n lḥara, u\nmeqbel ad d-refden tiklacin-nsen yufa-d lḥal yekcem mass\nQebbani s axxam. Isekkeṛ-ed tawwurt makken yebda ubruri n\nrṣas ɣef tewwurt-nni n wuzzal. Akken iwala akken yeḥnunef ɣef\nukaṛlaj am ijirmeḍ. Ihegga timegḥelt-is qbala ɣer tewwurt akken\nma yella win i d-ikecmen ad as-yefk s idmaren ikerṭac i s-edyegran.\nAmecwaṛ, yexsi zhir-nni n rṣas. Ixdem mass Qebbani afud i\nyiman-is, ɣas akken qerḥent tgucrar-is mi yeɣḍel iman-is ɣer\nlqa a. Yuẓa ɣer ṭṭaq. U seg yiwen n yidis ibda amuqel ɣer baṛṛa.\nImṛeq imir-en yiwen seg-sen issened s iɣallen-is ɣef yiwen\nuqenfud n wakal, aḥric ameqran seg uzagur-is iban-ed yark.\nDɣa yessufeɣ-ed mass Qebbani si cqayeq taxenfuct n tmegḥelt,\niwehha-tt metwal s a rur-nni. Iqmeḍ nnefs-is, imdel tiṭ-is\ntazelmaṭ, ijbed di znad ɣer deffir syin iserreḥ-as.\nYesla-yas i winna mi yemmeṛmeɣ di baṛṛa. Ur ẓran ara\nimeddukal-is acu yeḍran yides. Daɣen ur ṛǧin ara akka ara sentuqqel tmeddit-nsen. Ahat mi slan s wacu i d-yenna mass\nQebbani fell-asen di tenṭelt, nnan-as belli ilaq-asen ad gezmen\nazaṛ isseḍwayen di taddart-agi meqbel ad d-nulfun wiyaḍ am\nwagi akka i d-mlalen.\nFran-tt deg allaɣen-nsen belli ayen i d as-yehwan yeḍru ur\nilaq ara ad ṛuḥen s yinna mqbel ad d-awin lqeḍ n mass Qebbani\nyefren tura deg uxxam-is.\nYuɣal imir-en rṣas i d-iɣellin ɣef uxxam am ubruri. Leḥyuḍ\nyark ṭṭuṭcen, asɣar n ṭṭwiqan yefla yark. Yeḥnunef mass\nQebbani armi d talemmast uḥanu akken ad yerwel i rṣas i dikečmen tikwal si llajuṛ yeflan.\nIxemmem ad yarǧu sima ḥebsen aseglef-agi-nsen akken ad\nyuɣal ɣer ṭṭaq-is ansi ara ye reḍ ad d-isseggeḍ yiwen nniḍen.\nTicki yebda ineqqes ṣṣut-nni uḥlalas iselben. Yekker-ed mass\nQebbani ɣef tigucrar-is akken ad yecrured ɣer wemḍiq-nni, ɣer\ntama n ṭṭaq dɣa iḥulfa am usennan yentan deg u bbuḍ-is. Ikker\nisuma-t, yufa-t yetteḥnucuḍ u yeḥma. Yeḍsa mi ifaq belli ḥuzant-id warraw n leḥram-nni yellan di baṛṛa, issekcem aḍad-is deg\nuṭiṭuc i d-teǧǧa tarṣast deg u eddis-is, syin icuhed am win\nyeẓran belli tudert-is ad tleḥḥu ad tessiweḍ ass-is aneggaru di\nddunit-agi. Yerna yeḍsa imi si yiwet n tama yugad acu i tyettraǧun umbe d lmut, u si tama nniḍen iḥar ad iẓer acu yellan.\nYernu ur yezmir acu ara yexdem umbe d ayen akka iḍerrun.\nTuɣal tudert-is teffeɣ seg ufus-is. Acu kan iḥulfa i usismeḍ n\ntasa-s, ladɣa makka i d-yerna iṣṣegged-ed wis sin-nni.\nIban ḥṛuṛan widak yellan di baṛṛa, imi kra seg-sen wwḍen-d\narmi d yiwen n lḥiḍ n wexxam anda bdan ahuddu deg-s s yiwen\nn ddakum. Dɣa akken yesla mass Qebbani i uṭenṭen n wuzzal di\nllajuṛ, iɣawel ɣer ṭṭaq yellan di tama n lḥiḍ-nni. Syin imuqel si\ncqayeq, iwala azal n qrad(3) seg-sen ṭṭfen yiwet n tdebbuzt n\nwuzzal, kkaten yess lḥiḍ. Yelli-d imir-en cwiṭ ṭṭaq ansi i dyessufeɣ tixenfyac n tmegḥelt n mmi-s. Syin issereḥ-as i sin\nlewǧuh. S yiwen iḥuza yiwen seg irebraben s aḍaṛ, ma yella d\nwayeḍ iwet deg yiwet n sebbalt n waman, imi yufa-ten-id lḥal\nrewlen mi yeffeɣ we baṛ.\nYezmumeg mass Qebbani mi d-yeddem takarṭuct\ntaneggarut, yerra-tt ɣer zdaxel n tmegḥelt. Yerna yezmumeg mi\ninuda s uḍad-is aṭiṭuc-nni i d-teǧǧa tarṣast yeflan a ebbuḍ-is.\nIssekcem-it am akken ara t-yessekcem deg anzaren-is. Iḥulfa i\nyidammen mi d-tt-feggiḍen seg-s am tbezziṭ n waman\ntamectuḥt. Ɣas mači aṭas i d-itefɣen idammen si t elliṭ-is,\naqerruy-is yebda la yettṛuḥu sya ɣer da. Tuɣal tmeddurt-is d\ntaḥlawant di targit n wallen ibṛaṛḥen, ideg-i yezzer tura. Kullec\niban-as-ed am aman izedganen. Imir-en, ɣur-es acemma ur\nyeswi. Kullec di ddunit ad d-ilal ass-a akken ad yemmet azekka.\nAss-a netta iga am uqerquc di tenqeltt umbe d mi yeqqel d\niniɣem; abeḥri amectuḥ ad t-id-yesseɣḍel seg ixef anda is edda\nYelli-d allen-is iwala lexyal n Ɛumaṛ, ameddakel n mmi-s.\nYella am akken ad as-yettcudu yiwen ubeḥnuq amellal i lǧarḥnni yellan deg u ebbuḍ-is. Iḥulfa i wezmaḍ i s-iqarḥen izeṛmanis dɣa yenna-yas:\n- a Ɛumaṛ, ttxilek ini-yi-d, keč tura nessaḥ neɣ d lexyal kan i kid-ttxyaleɣ deg allaɣ-iw. Axaṭer tqerḥeḍ-iyi a ebbuḍ-iw.\nYerra-yas-ed win akken i s-ed-ibanen d lexyal:\n- mači d targit i tettarguḍ. D nek i d Ɛumaṛ s yiman-is. Mi yesliɣ\nacu iḍeṛṛun yid-ek ussiɣ-ed ad ak-fkeɣ afus. Yernu wwiɣ-ak-ed\ntakaṛṭunt ikerṭucen yeǧǧa ɣur-i Ḥamid meqbel ad yemmet.\nYerra-yas-ed imir-en mass Qebbani i wumi qemcent wallen:\n- Teẓriḍ, yiwen seg-sen wwiɣ-ed lqeḍ-is, sin aḥazi ḥuzaɣ-ten\nacu kan ur zmireɣ ad d-iniɣ ma yella mmuten, neɣ ala. I keč\namek i d-kecmeḍ? Ahat wallan-k-id. Yehwa-yak kan tefkiḍ-ed\naqerruy-ik ɣer lfinga. Nek dayen waqila ass-a ara ken-ǧǧeɣ.\nYenna-yas-ed imir-en Ɛumeṛ:\n- Sbeṛ kan cwiṭ, qrib ad d-yali wass. Nitni uɣen tannumi deg uzal\nxemten am cmayet. Tura a ṛuḥen. Sbeṛ kan cwiṭ. Ma d\nanekcum-iw, kecmeɣ-ed si ṛṛef n wexxam anda yexdem Ḥamid\ntiseddaṛin. Negzeɣ-ed seg uxxam n lǧiran-nwen. Yufa-yi-d lḥal\ns iɣ tasarut n tewwurt n wuzzal i d-yettawin si sqef.\nYessusem cwiṭ, syin ikemmel awal-is:\n-Taddart kamel ur tt-ye ǧib ara lḥal. Ayen akka iḍerrun i edda\nlmuḥal. Bɣiɣ ad ak-ed-iniɣ yiwen wawal, acu kan mači dayen\nwalaɣ s yiman-iw…\nYenna-yas-ed mass Qebbani deg wumi i d-iban eggu n\nwin i wumi yuzlen aṭas idammen:\n- Ini-d ammi, acu tebɣiḍ ad meyzeɣ di dqayeq-iw tineggura; Ɣas\nini-d ur cli eɣ ara.\n- Nnan-ed kra,ɣas nek ur walaɣ s yiman-iw, belli limam-nneɣ\nnɣan-t iḍelli umbe d taẓallit n l ica. Nnan-as belli d netta i d aked-yefkan ismawen-nsen. Anect-a dayen i wumi sliɣ di tezniqtnneɣ. Nek iqiḥ ur walaɣ s yiman-iw… Dɣa nniɣ-as ger-i d yimaniw belli lmut yiwet. Nniɣ-as ɣas ur mmuteɣ ara nek d Ḥamid seld\niḍelli, ihi ass-a ad mteɣ d baba-s ma yebɣa Ṛebbi. Yernu ar\nmelmi ara regleɣ fell-asen?\nDɣa ikker imir-en yeḥnunef s umured armi d yiwet n\ntexxamt akken ad d-yawi yiwet n tduli. Iṣubb aqerruy-is, imi\ntikwal akka tett eddi-d terṣaṣt ɣer zdaxel n wexxam. Mi iṛuḥ ad\nas-ed-yekkes timegḥelt i wemɣar yufa-t yeckenṭeḍ deg-s s\nwayen yark i s-ed-yeqqimen n tezmert. Yessaki-t-id si tnafa-nni\ndeg-i yezzer akken ad as-tt-id-yefk. Syin iddem-ed ikmes-it di\ntduli i d-yewwi si texxamt, imi yebda wemɣar ad t-tkečem tawla\nI emeṛ Ɛumaṛ timegḥelt s sin ikarṭac. Dɣa yuẓa ɣer tama n\nṭṭaq seg ansi i tt-iwehha ar widak d-ikaten s rṣas s axxam. Iqqim\nɣef tgucrar, iḍaren-is la ttargigin am snat tɣunam. Syin irfed\nznad iṣerreḥ-as. Seg makken ur yuɣ ara tannumi, tejbed-it\ntmegḥelt s igenni anda yeṭṭarḍeq we baṛ deg iri n ṭṭaq i wumi\nyessufeg yiwet n teɣmeṛt.\nSi texxamt ɣer tayeḍ, si ṭṭaq ɣer wayeḍ yettazal s waḥnunef\ndi lqa a weqcic yettun belli qrib yemmut sin wussan meqbel.\nIččuṛ leǧyub userwal-is akked d ubalṭu-ines d ikeṛṭac s wacu\nyekkat ɣer baṛṛa. Ɣas ulamma ula d yiwen ubrid ur iḥuza yiwen\nsi irebraben-nni i d-izzin i wexxam acu kan ur asen-yeǧǧa yara\nad d-aẓen ɣur-es ula d yiwen n yiɣil. Ikkes-asen taẓana. Netta i\nt-yettawin i t-yettaran si sqef n wexxam ɣer texxamin n wadda.\nAyen yark yeḥṛarten ad yeḥriret yides. Tuɣal-as timegḥelt s\nwacu yekkat amzun d afus-is-nniḍen. Ikcem-it ḥamu-nni akked\ntiselbi-nni n win yeẓran iman-is yezmer ad yemmet ger dqiqa d\ntayeḍ. Dɣa yebda yettčihid mebla aḥbas armi yuɣal yenṭeḍ u\nyeddukel deg imi-s ucihed akked nnefs yettnefis.\nSeg umecwaṛ ɣer wayeḍ yettuɣal-ed ɣer tlemmast uḥanu\nanda yeẓẓel mass Qebbani, yettami-yas tamgarṭ-is, yettmuqul\nma yella yewweḍ la fu n Ṛebbi neɣ mazal. Yal tikelt yettaf-it-in\nyuɣal d awṛaɣ ugar n wayen yella meqbel. Dɣa din ad icihed fellas akken yezmer ad icihed ɣef yiwen yemmuten. Iẓra ger-as d\nyiman-is d awezɣi, u d lmuḥal ad fɣen seg uxxam skud mazal\narrac-nni umadaɣ tezzin i wexxam. U nitni mači d widak ara\niqeblen ad ttuɣelben s wemɣaṛ acaraf neɣ s weqcic ungif am\nnetta. Ula d nitni ad bɣun ad d-rren ttaṛ. Akka i teddunt temsal.\nImuqel Ɛumeṛ ɣer tkarṭunt n tkaṛṭac i d-yufa lḥal ur yewwiḍ\nara wezgen i d-yegran deg-s dɣa yemṛareɣ ɣef ukaṛlaj akken ad\nyeste fu si eggu n tmegḥelt ẓẓayen aṭas fell-as. Tafekka-ines\ntuɣal tedduz si tesmeḍ akked tagdi n lmut. Iḥulfa daɣen i tagdi n\nwidak yellan di baṛṛa. Syin s umured yewweḍ ɣer wemɣar\nyeẓlen am ujebbad di tlemmast uḥanu di tferṣadit. Mi yewweḍ\nɣur-es, isers-as daɣen aḍad-is ɣef uzar ameqran n temgarṭ\nakken ad iẓer ma yella mazal-it yedder.\nD tafrara, tebda tafat la d-tneqqeṛ ɣef taddart n sidi Ɛetman,\nyekker Ɛumeṛ seg yidi-s n mass Qebbani anda yella yeẓẓel i\nweste fu, qbala ɣer sqef seg anda ara d-i ass akken ilaq tikli\nirebraben. Yugad ad d-zeḍmen umbe d mara walin yewweḍ-ed\nlefjer meqbel ad awḍen s ayen bɣan. Dɣa s tmegḥelt ɣef uzagur\nam isura iwala di tilibizyu, inṭew d asawen, ɣer sqef n wexxam.\nAkken kan yewweḍ yebda asufeɣ n lewǧah ar yal tama\nanda llan irebraben. Inna-yas akka ad ẓren belli mazal-aɣ d\nirgazen u ma bɣan ad d-aɣ-nɣen ilaq ad fken kra seg-sen d\nasfel. Syin ikemmel Ɛumeṛ tiyta, armi iḥulfa i weẓɣal i d-yulin\nseg uzzal n tmegḥelt.\nTicki iwala abeḥnuq neɣ ahat d tamecwaṛt tamellalt i dyettwarefden deg igenni. Iwhem d acu-tt. Ur yumin ara iman-is\nmi iwala limam n taddart ad d-ileḥḥu srid s axxam; deffir-es cwiṭ,\nyedda-d gma-s n mass Qebbani. Dɣa yuzzel-ed si sqef ɣer\ntewwurt, yelli-yasen-d. Nutni qbala d tazla ɣer wemɣar-nni\nyeẓlen di tlemmast n wexxam. Ufan-t-in yettwakmes am ubelluḍ\nzdaxel n tduliyin n yizem yellexsen yark d idammen. Ḥala\ntaqadumt-is tawraɣt i d-yettbanen seg-s. Ula d claɣem-is amzun\nAyen yeswehmen limam akked gma-s, dakken ufan-t-in mazal-it\nla d-yettara nnefs amzun d taguni i yeṭṭes. Dɣa akken walan\nanect-en ṭfen-tt d tazla ɣer ufergut n yiwen uqcic n taddart.\nAmecwaṛ kan iḥbes-ed zdat tewwurt n wexxam yeṭṭuṭcen yeflan\nam tseksutt. D abrid ar ttbiṭaṛ n Blida.\nIqqim limam ɣer tama n Ɛumeṛ, la s-issefeḍ tidi uɣebbar\nyeqquren ɣef unyir-is. Ismekta-yas-ed belli ass-agi mači di\nlǧama iẓẓullen lefjer. Dɣa yeṭṭerḍeq weqcic d taḍsa, yenna-yased:\n- Ǧa leɣ nɣan-k warraw n leḥram. Nnan-iyi-d belli s axxam i nzeḍmen.\nYerra-yas-ed limam s ucmumeḥ:\n- Nwala-k-id seg uxxam n si Faṛuq amek isen-txedmeḍ iḍ-agi.\nTeskufareḍ-ten. Nebɣa ad d-nass ɣurwen wten-aɣ-ed s uḥlalas.\ndɣa nuɣal. Lemmer ad tezreḍ acḥal ḥdaqren fell-awen. Dɣa keč,\nuɣalen amzun ččan ṛṛaǧ seg-k. Ulac amek ur xdimen ara akken\nad k-id-awḍen, ur zmiren ara …ma d nek nniɣ-asen mi d-ṛuḥen\nɣur-i belli ayen i d-yenna si Qebbani d ayen i t-ye nan netta, ur\nttkaɣ ara deg-s. Ẓriɣ imir-en mazal i d-tewweḍ deg allaɣ-nsen\ntegnitt anida nɣen limamat am nek. Dɣa unfen-iyi. Ddiɣ-ed\ndeffir-nsen ad asen-sfehmeɣ belli ayen i d-yenna fell-asen mači\nd ajqeṛṛi-nsen, acu kan d tiɣri kan n wemɣar i wumi yemmut\nmmi-s s yiwet n lmut tucmitt.\nDi lawan-nni i s-ed-yettmeslay limam, isers weqcic\ntaqerruct-is ɣef tayett-is. Dɣa yeɣli yeṭṭes. Aneggaru-yagi ur asifaq ara armi d makken i d-yeɣli ɣer irebbi-s. Yebɣa ad d-iru seg\nayen akka yeḍran d weqcic-agi: nɣan-as ameddakel-is zdat-es,\nakken sin wussan umbe d uɣallen-d ad t-nɣen netta. U yewwas\nseg ussan-agi i d-iteddun, mebla ccek, ad uɣalen tikelt nniḍen\nɣur-es. Dayen tura ɣur-sen yettwaḥseb am win yemmuten.\nYeqqim akken, s weqcic yeẓlen ɣef taɣma-s, ur la yetteḥṛirit\nara, yiwen akken umecwaṛ meqqṛen; Ur yebɣa yara ad t-idyessaki. Imi la ca iwala-t-id amek isen-d-yeṭṭef i yelmeẓyen-nni i\nd-yezzin i wexxam n mass Qebbani. Ɣas ula d yiwen ubrid ur\niḥuza alba ḍ seg-sen, acu kan yesseṛwa-yasen timeṛzuga. Imi\nmkul mara d-iqarreb yiwen seg-sen yeṭṭaweḍ-it-id we baṛ ar\ntama-s. Qlalḥen fell-as ajel uqlileḥ. U ɣef ayagi, yeẓra ḥala\ntuɣalin ara d-uɣallen yewwas ɣur-es, ass-a neɣ azekka , neɣ\nImekta-d imir-en belli d lawan ad sahlen, dɣa yessaki-it-d si\n-Tezriḍ, d lawan, ad tṛuḥeḍ ɣer Blida. Ass-agi ad tegneḍ din ɣer\nmmi-s n xali. Azekka ad iḍul webrid-ik, imi ad k-cegg eɣ ɣer\nyiwen umeddakel-iw di Wehṛen, yes a lkuca n weɣrum; Mači\naṭas ayagi i yi-d-inna yeḥwaǧ axeddam. Din ad txedmeḍ ɣures. Ɣur-ek anda i d-tettuɣaleḍ. Beddel isem i yiman-ik, ur qqar i\nyiwen ansi i d-tusiḍ. Ma tejmeḍ yewwas imawlan-ik ini-yasen-d,\nd nitni ara n-iṛuḥen ɣur-ek. Neɣ akka, ur tettu yara !\nYenna-yas imir-en Ɛumeṛ :\n- i si Qebbani amek i teḍṛa yides. neɣ, ur yemmut-ara?\n- Mass Qebbani, hatan di ttbiṭaṛ. Ma yella yura-yas Ṛebbi ad\nyemmet ass-a, ihi si lmut-is ulac anwa ara t-id-yessuksen. U ma\nyella yura-s Ṛebbi ad yernu cwiṭ di ddunit, anect-a dayen i\nyelhan i werraw-is d leḥbab-is. Ladɣa snat tmectaḥ-nni. Yyaɣ\ntura d lawan a nsahel.\nKkren-d di sin seg umnaṛ n wexxam anda qqimen. S la qel\nṭṭfen abrid ar temraḥt iṭaksiyen yettawin ɣer Lareb a. Mi wwḍen\nɣer tsemmit n lḥara imuqel-ed Ɛumeṛ ɣer wexxam-nni n at\nQebbani, iḥulfa imir-en mi iwala anect-en n tebrikt yeftutsen,\nbelli dayen ur yettuɣal ara yark ad d-yuɣal ɣer taddart-agi-nsen.\nTufga Taneggarut (tullist) n Aït Kaci Mohamed Arab.pdf (PDF, 237 Ko)\nakked yellan yella akken widak belli limam taddart qebbani yiwet yiwen yerra netta yiman yenna\nCe fichier a été mis en ligne par un utilisateur du site. Identifiant unique du document: 00583981.


timestamp: atn

url: =Hamid Oubagha d aselway n tiddukla tadelsant Imedyazen seg wasmi ay d-tennulfa, deg 1986, ar ass-a. Hamid yeghra deg tesdawit n Bab-Ezzouar, deg Ldzayer tamaneght u seg-s ay d-yewwi agerdas deg tusnakt (mathématiques).\nDeg 2000, Hamid Oubagha d Nadia Yarmeche ssuffghen-d adlis-nsen amezwaru ghef tmazight, Ilughma i Tira n Tmazight, ay deg d-jemâen akk timsirin (ddur'us) d yilughma (exercices) ay yes tella tiddukla n Imedyazen la tesselmad tamazight deg tesdawit deg tezwara n yiseggasen n 1990. Sakk-in, deg useggas n 2003, Hamid yerna yessuffegh-d adlis amenzu n wezrar (série) n Tizi n Tira, win umi isemma Nuja d kra n tmucuha nnid'en. Adlis-a d ammud n tmucuha ay d-yelqed' seg tama-nsen.\nHamid yez'wer daghen deg tmedyazt tamazight, yernu yerbeh'-d deg 1993 arraz n temzizzelt taghelnawt n tmedyazt tamazight deg Bgayet (Ldzayer), u yura isefra-yines deg yiwen n wammud (recueil), maca werâad ur t-id-yessuffegh ara.


url: =Taqsiṭ n tlemẓit akked bab n tcariṭ. - isallen.info isallen.info\nTella yiwet n teqcict tetteddu deg ubrid yettawin s axxam-is, abrid d ilem, ulac win ara d-temmagreḍ din.\nCwiṭ kan iban-d yiwen n yilemẓi, yezzuɣur tacariṭ-is iɣef d-iɛebba isenduqen, mi tqerreb ɣur-s yeṛwa tamuɣli deg-s, ur yeẓri ara anda i yeggar iḍarren-is, din din yenneqraɛ, tegrureb-as tcariṭ-nni ddaw ubrid, allen ntant deg thuski n tlemẓit-nni. Yekker ijemmeɛ-d tiɣawsiwin-is i d-yeɣlin seg yisenduqen-nni mi d-ldin.\nTilemẓit tuẓa ɣur-s. Tenna-yas : “ Suref-iyi! D nekk i d ssebba n waya”.\nYenna-yas : “ Mačči d kemm i igan anect-a, d nekk kan i d ssebba”.\nTenna-yas : Ihi, deg sin i d-nuǧew anect-a. Tebda tjemmeɛ yid-s ayen akk i d-yemmaren din.\nYenna-yas : “ Tanemmirt ɣef tallelt”. Ikemmel abrid-is …\nNetta iteddu, nettat ur tessebɛed ara fell-as, kra n yisurifen kan gar-asen, ilemẓi iḥekker tamuɣli deg thuski i tesɛa, allen-is bɣant ad d-inint kra… Teḍsa-yas-d … tenna-yas : “ Ɣur-k abrid! Atan ad tɛiwdiḍ agrireb daɣen… yenneqneq s teḍsa… Yenna-yas : “ Ur zmireɣ ara ad sebreɣ i thuski i ẓerrent wallen-iw, bɣiɣ ad kem-ṛwuɣ … Teḍṣa-d, tenna-yas : “ Abrid-iw ad yekfu deg kra kan n yisurifen, nekk daɣen ur d-yeqqim ara aṭas…”.\n–\tS anda i tettedduḍ akka!\n–\tAd awḍeɣ ɣer bab n tḥanut-nni i yeznuzun tizegzawin.\n–\tTessneḍ d anwa-t urgaz-nni.\n–\tUr t-ssineɣ ara, maca nekk ttawiɣ-as kan tiɣawsin-is ɣer tḥanut.\nTeḍsa-d… Winna d baba …\n–\tIhi, ad neddakkel s axxam-nwen.\nMi wwḍen ɣer tḥanut, afen bab-is urɛad d-yuɣal seg ssuq, yella wayen ara d-yeqḍu syin…Yenna-yas : “ Anef ihi ad nesres isenduqen-a daxel uxxam”. Dɣa akken i xedmen, almi d-yewweḍ bab n cci, yeddem, yefka-yas i yilemẓi-nni kra n yidrimen, d azref-is. Yebren tikli-s …\nDeg ubrid n tuɣalin, yefreḥ nezzeh, icennu, iceṭṭeḥ i taɣect-is ula d abdrid iceṭṭeḥ yid-s… Yettmekti-d tamuɣli n tlemẓit-nni i ikecmen ɣer tefkert n wul-is.\nAzekka-nni, yeṭṭef abrid-is ɣer ssuq-nni, ahat ad yaf din bab n ṭhanut-nni akken ad as-yessiweḍ daɣen ayen i d-yeqḍa, yebɣa ad iwali tilemẓit-nni i as-yerwin allaɣ-is s tmuɣli. Yegguni aṭas, ur d-yusi urgaz-nni.\nYuɣal s axxam, tasa-s turew-d asemmiḍ … Yemmekta-d abrid i yettawin ɣer uxxam-is, yekka syin, mi i izeggen abrid yenna : “ Ad ruḥeɣ kan ɣer tḥanut-nni, ad d-aɣeɣ kra, ahat ad tt-id-waliɣ”.\nMi yewweḍ ɣer din, yemmuqel-it-id urgaz-nni yenna-yas : “ Ansuf yes-k a mmi, fell-ak i ttnadiɣ.\nAqcic yergagi, yewhem, d acu a Dda…\nYenna-yas : “Bɣiɣ ad tiliḍ d axeddam deg tḥanut-a… Nekk tura meqqreɣ, ur zmireɣ ara ad beddeɣ aṭas da.\nYenna-yas : “ Ihi, a dadda, qebleɣ.\nAqcic, yeqbel din din, war ma yecreḍ kra fell-as.\nMi d-yewweḍ lawan n yimekli, atta tlemẓit-nni tejba-d, tewwi-yasen-d ad ččen, teqqim ɣer baba-s d yilemẓi-nni. Yessawel-d urgaz-nni yenna : “ Ḥemmleɣ-k aṭas ay aqcic uḥric, fell-ak kan i ttekleɣ. Acḥal aya tura kečč d asiweḍ n yisenduqen ɣer tḥanut-iw war ma ddiɣ-d yid-k, ula d yiwen n wass ur ak-d-sukkseɣ kra, nekk seg tama-w bɣiɣ ad ak-buddeɣ ayen i d-yeqqimen deg tudert-iw.\nAqcic, iɣil d kra n tɣawsa ara as-d-yefk neɣ d ayen-nniḍen seg tgemmi-s.\nYenna-yas yilemẓi-nni : “ D acu i tebɣiḍ ad d-tiniḍ s waya a dadda?.\n–\tBɣiɣ ad ak-fkeɣ Tafat, yelli-nni i tḥemmleḍ akken, ula d nettat tḥemmel-ik.\n–\tMaca, a dadda ur sɛiɣ ara akk kra yeɣlayen akken ad zewǧeɣ d yelli-k.\n–\tA mmi, kečč d Tafat ad teqqimem deg uxxam-a, d ayla-nwen, iman-nwen.\nIlemẓi, iẓri-s yeɣleb leḥmali seg tumert i yumer…\nZrin kan kraḍ n wussan, yezweǧ d Tafat, yezdeɣ din kan deg uxxam-nni, yeǧǧa tacariṭ-nni. Yedder tudert n liser yid-s.\n© Malek Ɛelwi


url: =Izem d tsedda > Imyura > Timenza\nAss-a bɣiɣ ad mmeslayeɣ af yizem d tsedda.\nD ayen yettwassnen di tuddar n leqbayel merra; mi ara d-yaf yiwen argaz (tameṭṭut) yesɛan tabɣest neɣ ayen yelhan, ad s-yini "kečč (kemm) d izem (tasedda)". Nniɣ-awen-d yakan awalen-agi d tbelɛiṭ ɣur-i ur d iyi-tuminem ara. Maca yella wayen yugaren aya :\nIhi ad nebdu kan si tsedda. Tasedda, d tawtemt n yizem, teẓwer nezzeh di ṣṣyaḍa... d acu kan mi d-tṣeggeḍ aɣersiw a d-yas yizem s twellaqin-is ad s-t-yawi ! Mi yečča yeṛwa ad yeẓẓel seddaw yiṭij akken ad brunzint tiwellaqin-is. Imir tezmer ad tebḍu tsedda asager-nni d yiffis.\nXas akken drus i tečča tsedda, ad tini kan "lḥemdu li llah". Ad teẓẓel ula d nettat d tikniwin-is... ba wi, yal izem yesɛa aɛemmur n (les femelles?). Yerna yessefk yal yiwet ad tarǧu nnuba-ines, akken ad tt-yeqqu bu twellaqt.\nLemmer meqqar d uqqu n leḥmala, yal 4 wagguren ad tarew si yiwen alamma d ukkuẓ imecṭaḥ, ad sen-tessečč, ad ten-tessemɣer, ad-sen-tesselmed tudert iman-is kan am tin i wumi yebra wergaz-is iḍ-nni i deg tedda d tislit.\nAnnect-a yakk, terna tḥemmel teqbaylit wa ad as-inin : "kemm d tasedda", amzun yenna-yas "bɣiɣ ad kem-qquɣ" yerna teḍṣa-yas-d...\nIqbayliyen byansur yehwa-yasen ad ilin d izmwan a mḥayn-k, ulac ula yiwen bu twellaqt a d-yekkren akken a d-yini "nekk d amdan, maci d lḥayawan (d aɣersiw)"!!! A d-nini meqqar yella win yesɛan cwiṭ limaniti a sidi ! Ala ! bɣan akk ad ẓẓlen seddaw yiṭij, ad ttfan am ifenyanen, ad rebbɛen akk ifassen, ad rnun ad fessren iwellaqen... Yehwa-yasen-d ad ilin d izmawen, acku ferrun timsal s tuɣmas d weccaren. Ḥemmlen wid ten-yettagaden, ttun d imcac ay llan d taɛelliṭ kan i izaden, ttif meqqar amcic, wala wid i wumi ttfuḥun yimawen.


url: =science formelle (fr) d sciences de l'information et des bibliothèques (fr)\ninformation technology instructor (en) , informaticien (fr) d calculateur humain (fr)\nCode Classification of Instructional Programs (fr)\n11.0701 d 11.07\nAwal Tasenselkimt d awal uddis yesɛan sin wawalen deg-s : sen i d-yekkan seg tussna (science), akked selkim (aselkim).\nD Charles Babbage, ajenyuṛ si Tmurt n Ingliz, i d-yesnulfan deg 1822 tikti n umutur n umgired, i usiḍen n yigetfulen n tusnakt. Syen akkin, deg 1834, isuffeɣ-d tikti n umutur usliḍ i yesεan akk tulmisin n uselkim. Ma d aselkim atrar, d Alan Turing, amusnak si Tmurt n Ungliz, i d-isersen imenzayen-ines deg 1936. D ayen iwumi qqaṛen Tamacint n Turing. Nezmer ad d-nini Turing d ababat n tsenselkimt.\nYettwakkes-d seg "https://kab.wikipedia.org/w/index.php?title=Tasenselkimt&oldid=102821"\nAsebter-a yettwabeddel i tikkelt taneggarut ass n 17 Fuṛaṛ 2021 ɣef 00:06.


url: =Adem aked Ḥewwa\nAdem d Ḥewwa werǧin i d-lulen, ttwaxelqen-d ssrid sɣur Yillu.\nImdanen nniḍen akkit ttasen-d ɣer ddunit d llufanat, ttlalen-d seg imawlan-nsen. Mačči akka i yella lḥal d wergaz amezwaru aked ttmeṭṭut tamezwarut.\nAss wis setta n usnulfu, yeddem-d Ṛebbi aɣebbar seg akal, ixdem-d argaz. Iṣuḍ di tenzarin-is s nnefs n tudert dɣa yuqel wergaz-nni d amdan yeddren. Isemma Yillu i wergaz-agi Adem. Swakka yettwaxleq-d Adem sɣur Ṛebbi.\nImi i ywala Ṛebbi ur yelhi ara ad yili wergaz weḥd-s, yeqsed a s-d-yefk tamɛiwent.\nYessers-d Ṛebbi iḍes meqqren ɣef Adem. Mi yella iggen, Yeddem-d Ṛebbi iɣes seg beṛḍi n Adem, yerra ixaḍ taksumt n wemkan-nni. Seg iɣes-agi ubeṛḍi, ixleq-d Ṛebbi tameṭṭut, yewwi-tt-id ɣer Adem. Isemma Adem i tmeṭṭut-is Ḥewwa.\nYeẓẓa Yillu tibḥirt, yessers deg-s argaz-nni d tmeṭṭut-nni. Yenna-yasen: " Arwet, ffutkit, ččaret ddunit tesxedmem-tt; Ḥekmet ɣef iselman n lebḥer, ɣef yegḍaḍ n igenni, ɣef yal aɣersiw iteddun di lqaɛa". Yewwi-d Ṛebbi iɣersiwen d yegḍaḍ ɣer Adem. " Dɣa isemma wemdan, i lmal, i yegḍaḍ n igenni d iɣersiwen akk n tẓegwa ".\nDi tebḥirt-nni i deg yettili Adem d Ḥewwa, llan atas n waddagen icebḥen. Yefka Ṛebbi lameṛ-agi i Adem: " Tzemreḍ a tteččeḍ seg addagen akk n tebḥirt; d acu kan ur tetteḍ ara seg addag n tmusni n lxir aked cceṛ ". Ɣer Adem d Ḥewwa lxedma n tebḥirt-nni, zemren ad ččen akken i sen-yehwa seg addagen meṛṛa n tebḥirt, ḥala seg addag-agi. (addag n tmusni n lxir aked cceṛ)\nCciṭan yella deffir yal cceṛ, tikkerkas d wayen n diri. Issekcem deg-sen ccek, ɣef Awal n Yillu, iwakken ad ččen seg addag-nni: " Ad yelli yeẓri-nwen, ad ttuɣalem am Ṛebbi ", i sen-yesmermeg. Issedha-ten cciṭan s tiḥila-ines.\nAkken kan i ččan si lfakya-nni, wwin-d s lexbaṛ belli d iɛeryanen i yellan. Bdan ẓeṭṭen-d afriwen n waddag iwakken ad ṣṣren iman-nsen. Di teswiɛt-nni i deg ččan seg addag-nni, ur uɣen ara awal i Ṛebbi. D abekkaḍ. Ayen akk ur neɛdil ara aked lebɣi n Ṛebbi yili d abekkaḍ. Imi ur uɣen ara awal i Ṛebbi, Adem d Ḥewwa uqlen d imednuben.\nYessawel-as-d Yillu i Wergaz-nni, yenna-yas:\n"Eɛni teččiḍ seg addag-nni, win akken ɣef i k-weṣṣaɣ ur tetteḍ ara seg-s ?"\nYerra-d wergaz-nni: " tameṭṭut-nni i d-tewwiḍ ɣer tama-w, tefka-yi-d seg addag-nni, dɣa ččiɣ-d".\nDɣa yenna Yillu i tmeṭṭut: " ayɣer i txedmeḍ akka ? "\nTerra-yas-d tmeṭṭut-nni: " Iɣuṛ-iyi Cciṭan dɣa ččiɣ-d ".\nYelɛen Yillu Cciṭan : " A d-sserseɣ tiɛdawit ger-ak d tmeṭṭut, ger dderya-k d dderya-s, nettat a k-temḥeqq ixef, kečč a s-t-jeṛḥeḍ agerz ".\nD abecceṛ yesɛan azal meqqṛen. Cfut-as: A t-nwali ɣer zdat, ad yennekmal.\nUr s-ɛǧiben ara i Yillu iceṭṭiḍen-nni i d-xedmen Adem d Ḥewwa s wafriwen iwakken ad ṣṣren iman-nsen. S lecɣal-nsen ahat ffren kan ṣṣura-nsen taɛeryant, lameɛna ur zmiren ara ad ṣṣren abekkaḍ-nsen. Yenɣa Yillu yiwen uɣersiw, s teglimt-is tura ara ɣummen iman-nsen, argaz d tmeṭṭut-nni.\nImi i s-fɣen abrid, Ṛebbi iqeccɛ-d si tebḥirt-nni Adem d Ḥewwa. Yuqel Adem ixeddem s leɛtab, ikerrez akal iwakken ad yessufeɣ aɣrum-is. Aɛaṣṣi-yagi n yiwen wemdan yeṣṣaweḍ talsa meṛṛa tuqel d tamednubt. " Degmi, imi s yiwen wemdan ddnub ikcem-d ɣer ddunit, swakka lmut tḥuza imdanen meṛṛa, axaṭer denben meṛṛa... ".\nNekni akk d arraw n Adem. Am netta, neffeɣ akkit i webrid n Yillu. Ur nexeddem ara deg ayen yelhan. " Debnen akkit ". Am Adem, nuḥwaǧ ɣer twaṣṣra. Yeɣli uɣersiw iwakken ad iɣumm Adem aked Ḥewwa, s teglimt-nni ad ṣṣren. Ula d nekni tlaq-aneɣ tduli, twaṣṣra i yibekkaḍen-nneɣ.\nṬṭfet di tɣuri-nwen, iwakken a ttfehmem amek i d-ttunefk tduli-agi sɣur Ṛebbi i yemdanen meṛṛa.\nTura, uqbel a ttaẓem ɣer zdat, arret-d ɣef umseqsi n temsirt-agi.\nLes questions de cette leçon\n1 Yeɛmed Yillu i Adem d Ḥewwa ad ččen lfakkya n:


url: = Luke 7 Kabyle: NT\nBible > Kabyle: NT > Luke 7\n1Mi gekfa awal zdat widak i s-d-ismeḥsisen, yekcem ɣer temdint n Kafernaḥum.\n2Yiwen lqebṭan aṛumani yesɛa aqeddac i gḥemmel aṭas ; aqeddac-agi yuḍen, ițmețțat. 3Mi gesla s Sidna Ɛisa, iceggeɛ ɣuṛ-es kra seg yimeqqranen n wat Isṛail iwakken a d-yas ad isseḥlu aqeddac-is. 4Mi wwḍen ɣer Sidna Ɛisa, ḥellelen-t nnan-as : A Sidi ! Yuklal a s-txedmeḍ lxiṛ agi, 5axaṭer iḥemmel agdud nneɣ ; d nețța i gebnan lǧameɛ-nneɣ. 6Sidna Ɛisa yedda yid-sen. Mi qṛib ad yaweḍ ɣer wexxam, lqebṭan-nni iceggeɛ imdukkal-is a s-inin : A Sidi, ur țɛețțib ara iman-ik, ur uklaleɣ ara a d-tkecmeḍ axxam-iw. 7Nekk s yiman-iw daɣen walaɣ ur uklaleɣ ara a n-aseɣ ɣuṛ-ek ; ini-d kan yiwen wawal, aqeddac-iw ad iḥlu. 8Axaṭer sɛiɣ wid i gṭebbiṛen fell-i, sɛiɣ daɣen lɛeskeṛ seddaw lḥekma-w. Ad iniɣ i yiwen ṛuḥ ad iṛuḥ ; i wayeḍ as-ed, a d-yas ; ad iniɣ i wqeddac-iw xdem ayagi, a t-ixdem. 9Mi gesla Sidna Ɛisa i yimeslayen-agi, itɛeǧǧeb deg-sen. Yezzi ɣer lɣaci yeddan yid-es, yenna-yasen : A wen-d-iniɣ : di tmurt n wat Isṛail meṛṛa ur ufiɣ ara liman yecban wagi. 10Widak-nni i d-ițwaceggɛen, mi uɣalen ɣer wexxam ufan aqeddac-nni yeḥla.\n11Azekka-nni, Sidna Ɛisa iṛuḥ ɣer yiwet n taddart isem-is Naɛim. Ddan yid-es inelmaden-is d waṭas n lɣaci. 12Mi gewweḍ ɣer tewwurt n taddart, atnaya lɣaci wwin-d lmegget a t-meḍlen, d mmi-s n yiwet n taǧǧalt, anagar nețța i tesɛa. Aṭas n imezdaɣ n taddart-nni i d-iddan yid-es. 13Mi ț-iwala Sidna Ɛisa, tɣaḍ-it, yenna-yas : Ur țru ara ! 14Iqeṛṛeb ɣer usenduq n lmegget nni, iḍleq afus-is innul-it, dɣa widak i t-irefden ḥebsen. Yenna : Ay aqcic ! Ekker ! 15Dɣa lmegget-nni ikker-ed, yebda iheddeṛ. Sidna Ɛisa yerra aqcic-nni i yemma-s. 16Ikcem-iten akk lxuf, bdan țḥemmiden Ṛebbi qqaṛen : « Sidi Ṛebbi yerra-d ddehn-is ɣer wegdud is, nnbi ameqqran ikker-ed gar-aneɣ. » 17Slan s wannect-agi di tmurt n Yahuda meṛṛa akk ț-țmura i s-d izzin.\n18Inelmaden n Yeḥya xebbṛen-t ɣef wayen akk yedṛan. 19Yeḥya iceggeɛ sin seg yinelmaden-is ɣer Sidna Ɛisa iwakken a s-inin ma d nețța i d win akken ara d-yasen, neɣ ilaq ad ṛǧun wayeḍ. 20Ewwḍen ɣer Sidna Ɛisa nnan-as : Iceggeɛ-aɣ-ed ɣuṛ-ek Yeḥya aɣeṭṭas iwakken a k-nesteqsi ma d kečč i d win akken ara d-yasen neɣ ilaq a neṛǧu wayeḍ. 21Di teswiɛt-nni ufan Sidna Ɛisa isseḥla aṭas n yemdanen si lehlakat nsen d leɛyubat-nsen, issufeɣ leǧnun seg wid yețwamelken, yerra-d iẓri i waṭas n yiderɣalen. 22Sidna Ɛisa yenna i yinelmaden n Yeḥya : Ṛuḥet erret lexbaṛ i Yeḥya ɣef wayen teẓram d wayen teslam : iderɣalen țwalin, wid ikerfen teddun, wid ihelken lbeṛs ṣeffun, iɛeẓẓugen sellen, lmegtin ḥeggun-d, le xbaṛ n lxiṛ ițwabecceṛ i yigellilen . 23D aseɛdi win iwumi ur țțiliɣ ara d ugur.\n24Mi ṛuḥen inelmaden-nni i d-iceggeɛ Yeḥya, Sidna Ɛisa yebda iheddeṛ i lɣaci ɣef Yeḥya yenna : D acu i tṛuḥem a d-teẓrem deg unezṛuf ? D aɣanim yețhuzzu waḍu ? 25D acu i tṛuḥem a d-teẓrem ? D amdan yelsan llebsa ifazen ? Wid yețlusun llebsa ifazen, yețɛicin di rrbeḥ atnan di lebṛuj n yigelliden ! 26Anwa i tṛuḥem a t-id-teẓrem ihi ? D nnbi ? A wen-d-iniɣ ... yugar nnbi !\n27Yeḥya d win i ɣef yura di tira iqedsen : Atan ad zzewreɣ amceggeɛ-inu zdat-ek iwakken a k-iheggi abrid.\n28Nniɣ-awen, ulac di ddunit amdan yugaren Yeḥya aɣeṭṭas. Lameɛna amecṭuḥ maḍi di tgelda n Sidi Ṛebbi, d ameqqran fell-as. 29Lɣaci meṛṛa mi slan i Yeḥya, setɛeṛfen s lḥeqq n Sidi Ṛebbi, qeblen ad țwaɣeḍsen deg waman, llan gar-asen ula d imekkasen n tebzert ( n leɣṛama ). 30Ma d ifariziyen d lɛulama n ccariɛa, ur qbilen ara ayen i sen yebɣa Sidi Ṛebbi, ugin a ten yesseɣḍes Yeḥya.\n31?er wacu ara metleɣ imdanen n lǧil-agi ? ?er wuɣuṛ i țemcabin ? 32?emcabin ɣer warrac yeqqimen di tejmaɛt, țemsawalen wway gar-asen qqaṛen : Newwet-awen-d ajewwaq ur tecḍiḥem ara, nerna newwi-yawen-d acewwiq n leḥzen ur trum ara. 33Yeḥya aɣeṭṭas yusa-d ur itețț aɣṛum ur itess ccṛab, teqqaṛem ițwamlek. 34Mmi-s n bunadem yusa-d itețț itess, teqqaṛem : ițxemmim kan ad yečč ad isew, d amdakkul n yimekkasen akk-d yemcumen. 35Lameɛna lḥeqq n Sidi Ṛebbi ɛeqlen-t warraw-is, nutni qeblen-t.\n36Yiwen ufarizi yusa-d ad iɛṛrḍ Sidna Ɛisa ad yečč ɣuṛ-es. Idda yid-es, ikcem ɣer wexxam-is, yeqqim ad yečč. 37Di taddart-nni tella yiwet n tmeṭṭut yellan d yir tameṭṭut ; mi tesla s Sidna Ɛisa yella deg wexxam n wufarizi-nni, tekcem tewwi yid-es tabuqalt n leɛṭer. 38Tekka-d deffir Sidna Ɛisa, teɣli ɣer idaṛṛen-is tețru. Tessebzeg (tesselxes) iḍaṛṛen n Sidna Ɛisa s yimeṭṭawen-is, tesfeḍ-iten s ucebbub-is, tessudun-iten yerna tdehhin-iten s leɛṭeṛ-nni. 39Afarizi-nni mi gwala annect-nni, ixemmem deg iman-is yenna : Lemmer argaz-agi d nnbi i gella, yili yeɛqel belli tameṭṭut-agi i t-ițnalen d yir tameṭṭut i tella.\n40Sidna Ɛisa yenna i ufarizi-nni : A Semɛun ! Bɣiɣ a k-d-iniɣ yiwen wawal ! Afarizi yerra-yas-d : Ini-d a Sidi ! 41Sidna Ɛisa yenna-yas : Illa yiwen umeṛkanti issekray idrimen. Ițțalas i sin yergazen, yiwen yețțalas-as xemsmeyyat alef, wayeḍ xemsin. 42Imi ur sɛin ara i sin s wacu ara xelṣen, isemmeḥ-asen. Anwa deg-sen ara t-iḥemmlen akteṛ ? 43Semɛun afarizi yerra-yas : Ahat d win iwumi i gsumeḥ ṭṭlaba tameqqrant. Sidna Ɛisa yenna-yas : Tesɛiḍ lḥeqq ! 44Dɣa iwehha ɣer tmeṭṭut-nni, yenna i Semɛun : Twalaḍ tameṭṭut-agi ? Kecmeɣ-d ɣer wexxam-ik, ur iyi-d-tefkiḍ ara aman ad ssirdeɣ iḍaṛṛen-iw, nețțat tessared-iten s yimeṭṭawen-is terna tesfeḍ-iten s ucebbub-is. 45Kečč ur d-tselmeḍ ara fell-i, nețțat segmi i d-tekcem tessudun deg iḍaṛṛen-iw. 46Kečč ur tedhineḍ ara aqeṛṛuy-iw ula s zzit, ma d nețțat tesmar-ed leɛṭeṛ ɣef yiḍaṛṛen-iw. 47A k-iniɣ : ddnubat-is meṛṛa țwaɛfan as daymi i d-tbeggen leḥmala tameqqrant. Ma d win iwumi yețwaɛfa ciṭuḥ, leḥmala-ines ț-țamecṭuḥt. 48Sidna Ɛisa yenna i tmeṭṭut-nni : Atan țwaɛeffan-am ddnubat-im ! 49Inebgawen nniḍen bdan qqaṛen deg yiman-nsen : « d acu-t wergaz-agi i gessawḍen iman-is ad yeɛfu ula d ddnubat ? » 50Sidna Ɛisa yenna i tmeṭṭut-nni : Imi tumneḍ yis-i tețțusellkeḍ, ṛuḥ di lehna.


url: =Lqem n wass 13 Mayyu 2019 à 22:53\n43 octets supprimés , 1 n useggas aya\nLqem n wass 16 Yebrir 2019 à 16:35 (beddel)\nLqem n wass 13 Mayyu 2019 à 22:53 (beddel) (ssefsex)\n'''Ddabex uḍar''' s tfinaɣ '''ⴷⴷⴰⴱⴻⵅ ⵓⴹⴰⵔ''' neɣ Football (futbol), Soccer di [[Marikan| Marikan ugafa]] d yiwen [[Addal|waddal]] tturaren-t snat trebbuɛa n 11 imyuraren deg annar. Iswi n yal tarbaɛt, d asekcem n ddabex imdewweṛ ɣer ucebbak n temḥaddit nniḍen kter is u mebla aseqdec n ifassen.\nIttwasengelYettwasengel sɣur legliz (igliziyen) di tagara n timiḍi tis XIX. AsegwasAseggas n 1904, ddabex uḍar yuɣal yesɛa ''Amqun agraɣlan'' [[FIFA]], asegwas n 2006, llan azal n 264 imelyunen n yemyurar n ddabex uḍar deg umḍal, yarnayerna yella d- addal amezwaru deg aṭas n tmura. Di kra imenẓawen am tafriqt, turuft d tamrikt unẓul ddabex uḍar iɣmer addalen nniḍen acku urar-is d ushil, ur yesseqdac ara aṭas n ttawilat.\nUraren n ddabex s uḍar llant si zman aqbur (Taglest). D uraren kan illan maci d- addal. Igrigiyen llan snen aṭas n wuraren n ddabex uḍar: ''aporrhaxis d phéninde'' di ''Athènes'' d ''épiscyre'' di ''Sparte''. Ɣer Iṛumyen daɣen kifkif, llan tturaren ''pila paganica, pila trigonalis, follis d harpastum''. Icinwaten daɣen tturaren ssenfṣṣenf n ddabex uḍar i wumi qqaren ''Kuju''. Iḍrisen icinwaten imezwura iḥekkun ɣef urar agi llan-d di timiḍi tis kraḍ uqbel sidna Ɛisa. Di tagara n timiḍi tis XV, Kalčiu Florentin yellad di [[Ṭelyan]], d netta\nYettwakkes-d seg "https://kab.wikipedia.org/wiki/Uslig:MobileDiff/80434"


url: = Philemon 1 Kabyle: NT\nBible > Kabyle: NT > Philemon 1\n1Nekk, Bulus yellan di lḥebs ɣef ddemma n Ɛisa Lmasiḥ, akk-d d gma-tneɣ Timuti, i kečč a Filimun eɛzizen, amdakkel-nneɣ di leqdic, 2i weltma-tneɣ Abya, i Arxibus aṛfiq-nneɣ di lecɣal n Lmasiḥ akk-d tejmaɛt i gețțilin deg wexxam-ik ; 3ṛṛeḥma ț-țalwit a wen-d-tețțunefkent s ɣuṛ Sidi Ṛebbi baba-tneɣ akk-d Ssid-nneɣ Ɛisa Lmasiḥ.\n4Mkul m'ara dɛuɣ ɣer Ṛebbi țmektayeɣ-k-id, țḥemmideɣ Sidi Ṛebbi fell-ak ; 5axaṭer sliɣ ɣef liman-ik meqṛen di Sidna Ɛisa Lmasiḥ akk-d leḥmala i tesɛiḍ ɣer yemqedsen meṛṛa. 6Ssutureɣ di Ṛebbi iwakken a d tesbeggneḍ liman-inek di Lmasiḥ s lecɣal yelhan, yerna aț-țɛeqleḍ ayen meṛṛa i ɣ-yelhan i nukni deg webrid n Lmasiḥ. 7Feṛḥeɣ, yethedden wul-iw ɣef ddemma n leḥmala-inek axaṭer yis-ek a gma theddnen wulawen n yemqedsen.\n8?as Lmasiḥ iserreḥ-iyi iwakken ad ḍebbṛeɣ fell-ak ɣef wayen i glaq aț-țxedmeḍ, 9bɣiɣ axiṛ a k-ssutreɣ s leḥmala imi nekk Bulus yellan d amɣaṛ yerna tura d ameḥbus ɣef ddemma n Ɛisa Lmasiḥ,\n10A k-ḥelleleɣ ɣef ddemma n gma-tneɣ Unizim, i guɣalen d mmi axaṭer wwiɣ-t-id ɣer webrid n Lmasiḥ dagi di lḥebs. 11Zik ur k-yenfiɛ ara, meɛna tura infeɛ-aɣ di sin am kečč am nekk. 12Nețța yeɛzizen ɣuṛ-i aṭas, atan a k-t-in-erreɣ ihi. 13Acḥal bɣiɣ ad iqqim dagi ɣuṛ-i iwakken ad iyi-iqdec deg umkan-ik, m'akka țwaḥebseɣ ɣef ddemma n lexbaṛ n lxiṛ. 14Meɛna ur bɣiɣ ara ad xedmeɣ ayagi mbla ṛṛay-ik, iwakken ayen ara yi-txedmeḍ n wayen yelhan ur t-txeddmeḍ ara s uḥettem, lameɛna a t-txedmeḍ s wul-ik d lebɣi-k. 15Anwi yeẓran ? Ahat yemfaṛaq yid-ek i kra n lweqt kan iwakken asm'ara temlilem ur tețțuɣalem ara aț-țemfaṛaqem, 16imiren ur yețțili ara d akli meɛna axiṛ n wakli imi guɣal d yiwen seg watmaten eɛzizen, abeɛda ɣuṛ-i, ilaq ad yiɛziz fell-ak akteṛ imi tura mačči d aqeddac-ik kan i gella, meɛna d gma-tneɣ di Lmasiḥ.\n17Ma yella ț-țidet tḥesbeḍ-iyi d aḥbib-ik tḥemmleḍ-iyi, sṭerḥeb yis am akken ara tesṭerḥbeḍ yis-i. 18Ma yella iḍlem-ik neɣ tețțalaseḍ-as lḥaǧa, ḥaseb-iyi-d nekkini. 19Uriɣ-ak-n ayagi s ufus-iw : « d nekk Bulus ara k-ixellṣen deg wayen i s-tețțalaseḍ » yerna mbla ma smektaɣ-k-id belli d nekk i k-id yewwin ɣer webrid n leslak. 20A gma, xdem-iyi lemziya-agi ɣef ddemma n Ssid-nneɣ Ɛisa Lmasiḥ akken ad yethedden wul-iw di Lmasiḥ.\n21Uriɣ-ak-n tabṛaț-agi imi țekleɣ ad iyi-taɣeḍ awal, yerna ẓriɣ aț-țxedmeḍ nnig wayen i k-n-ssutreɣ.\n22Heggit-iyi taxxamt, axaṭer ssarameɣ ɣer Sidi Ṛebbi qṛib a-yi-n yerr ɣuṛ-wen akken i s- tessuturem kull-as di tẓallit-nwen.\n23Gma-tneɣ Ibafras, yețțuḥebsen yid-i ɣef ddemma n Lmasiḥ yețsellim fell-ak aṭas. 24?sellimen-d daɣen fell-ak atmaten ixeddmen yid-i : Maṛqus, Arisṭark, Dimas akk-d Luqa.\n25Ṛṛeḥma n Ssid-nneɣ Ɛisa Lmasiḥ aț-țili fell-awen.